Decembar – mesec koncerata u Beogradu - Pozitivne.info\nPozitivni događaji 27/11/2017 Naj Vijesti 0\nBeograd8 Koncerti2 Najpozitivnije516\nOvog decembra Beograđani će imati prilike da uživaju u raznovrsnoj i bogatoj ponudi muzičke scene. Željko Joksimović će 1. decembra 2017. godine nastupiti u...\nOvog decembra Beograđani će imati prilike da uživaju u raznovrsnoj i bogatoj ponudi muzičke scene.\nŽeljko Joksimović će 1. decembra 2017. godine nastupiti u velikoj dvorani Sava Centra, što je samo jedan od nastupa spektakularnog projekta „Dva sveta“. Na koncertu će ovaj umetnik svojoj publici predstaviti obrade naših domaćih pesama kao što su „Jesen u mom sokaku“, „Suada“ i mnoge druge. Jazz, novogodišnje i sveže bi bile prve asocijacije na ove pesme i Željkov projekat. Koncert počinje u 20 časova, a cena ulaznice je od 1000 do 3500 dinara.\nDva dana potom, 3.decembra, takođe u velikoj dvorani Sava Centra koncert će održati Božo Vrećo, interpretator i autor mnogih sevdalinki. Kako New York Times opisuje ovog vrsnog umetnika kao „Čoveka anđeoskog glasa, koji dotiče čoveka i miluje dušu“, Božo Vrećo je sinonim istinske slobode. Svojom senzualnošću i glasovnim sposobnostima pleni kako domaću tako i internacionalnu publiku. Cena ulaznice u zavisnosti od pozicije sedišta košta 1300, 1600, 1900 i 2300 dinara, a koncert će početi u 20 časova.\nVelika dvorana Sava centra će 7. decembra ugostiti publiku svetske zvezde fado muzike. Mariza će nakon višegodišnje pauze ponovo nastupiti pred domaćom publikom koja će imati prilike da uživa u njenom poslednjem albumu Mundo, što u prevodu znači svet, ali i u mnogim pesmama sa albuma „Tarra“ i „Fado Tradicional” sa kojima je zaslužila titulu kraljice fada. Početak koncerta je u 20 časova i 30 minuta, a ulaznice možete kupiti po ceni od 1300, 1800, 2500, 3000 i 3500 RSD.\nIstog datuma u Kombank Areni po prvi put na našim prostorima će nastupiti najpoznatiji hard rock bend Scorpions. Kao deo turneje pod nazivom“ Crazy World Tour” domaća publika će imati jedinstvenu priliku da 7. decembra uživa u vanvremenskim hitovima “Still loving you”, “Wind of Change” i “Send me and Angel” popularnog benda. Koncert počinje u 20 časova, a cene ulaznica se kreću od 2 990 do 10 000 dinara.\nMiroslav Ilić će ljubitelje narodne muzike obradovati tradicionalnim decembarskim koncertom koji će se održati u Sava Centru 10. decembra sa početkom u 20 časova. Publika će imati prilike da uživa u neprikosnovenim narodnim pesmama slavuja iz Mrčajevaca, koje i posle toliko godina nisu izbledele. Ulaznice se mogu kupiti po ceni od 1600, 1900 i 2200 dinara.\nLegendarna niška grupa Kerber održaće koncert 12. decembra ove godine u Sava Centru. Hitovi poput “Ratne igre”, “Bolje da sam druge ljubio”, “Nebo je malo za sve”, “Mama tata”, “Kad ljubav izda” i drugi prave posebnu emotivnu atmosferu na njihovim koncertima. “Prvi akustični koncert smo održali u Nišu 1994. godine, a potom i legendarni, dobro poznat javnosti koncert u Novom Sadu 1996. godine, i evo, posle više od 20 godina sviramo takav koncert ponovo na velikoj sceni Sava Centra. To će biti jedan romantičan koncert sa najsavremenijim ozvučenjem i novom opremom koja po prvi put dolazi u Srbiju…” izjavljuje Gale povodom predstojećeg koncerta. Koncert počinje u 20 časova i 30 minuta, a cena pojedinačnog ulaza je 1000, 1300, 1500, 1800, 2000 i 2500 dinara.\nMasimo Savić MASSIMO hrvatski “The voice” umetnik koji u svojoj karijeri poseduje najveći broj Porinaza najboljeg muškog vokalnog izvođača, održaće dva koncerta 22. i 23. decembra u velikoj dvorani Centra Sava. Jedni od najuspešnijih Masimovih albuma su “Vještina” i “Vještina ll” kao i “Dodirni me slučajno” u kojima će publika imati priliku da uživa upravo tada. Masimov koncert i 22. i 23. decembra počinje u 20 časova, a cena ulaza je 1900, 2400 i 2700 dinara.\nNovogodišnji koncert Harisa Džinovića u Sava Centru održaće se 27. decembra sa početkom od 20 časova. Muzičak, tekstopisac, kompozitor, ali pre svega vrhunski pevač poznatih hitova koji svaki put dušu ispune emocijom, pokloniće svojoj publici noć za pamćenje. Harisovim raskošnim glasom oduševljeni su Monserat Kabalje, Džordž Majkl, Sting, Elton Džon i mnoga druga svetska imena. Cena ulaznice novogodišnjeg koncerta Harisa Džinovića je 1700, 2000, 2200 i 2500 dinara.\nU beogradskoj areni legendarni kantautor, pesnik i glumac Đorđe Balašević, održaće koncert u subotu 30. decembra. Mnogobrojni fanovi ovog umetnika imaće prilike da uživaju u njegovim vanvremenskim pesmama “Devojka sa čardaš nogama”, “Priča o Vasi Ladačkom” “Ringišpil”, “Ne lomite mi barenje”, “Provincijalka”, “Računajte na nas” i mnogim drugim. Koncert počinje u 20 časova, a cena ulaznice se kreće od 1700 do 2300 RSD.\nBiće ovo dakle muzičkim događajima veoma bogat mesec. Izaberite događaj i nabavite ulaznice na vreme, a ako dolazite u prestonicu iz nekog drugog grada, na raspolaganju vam je prijatan smeštaj na Novom Beogradu koji možete iznajmiti i na jedan dan.


SNS: Pajtić nema ni stida ni srama – Info Centar Juga\nSrpska napredna stranka saopštava da Bojan Pajtić, koji je svoje političko delovanje posvetio otimanju narodnih para, nema ni stida ni srama dok se šetka po slovačkim mestima u Vojvodini, a da se prethodno nije, ni posle deset dana, jasno i glasno, izvinio slovačkoj nacionalnoj zajednici za tešku uvredu koju im je naneo, samo zato što ne podržavaju njegovu politiku pljačkanja Vojvodine.\nUmesto što nastavlja sa kampanjom laži, mržnje, uličnih tuča i vređanja nacionalnih zajednica, pozivamo Bojana Pajtića da uradi nešto korisno – da otkrije građanima kada će da vrati sve pare koje je, zajedno sa svojim partijskim saradnicima, oteo iz Razvojne banke Vojvodine, Fonda za kapitalna ulaganja, Fonda za razvoj, Fonda za subvencionisanje pogona novih tehnologija?\nPozivamo ga i da objasni gde je 35 miliona evra narodnih para koje je dao da nepostojeće firme zaposle radnike i otvore pogone? Gde su radna mesta i gde su ti pogoni?\nA posebno nas zanima kako je imao snage da opljačka decu sa smetnjama u razvoju i kada će da vrati pare koje je oteo prilikom navodne obnove Heterlenda, koja nikad nije sprovedena, kaže se u saopštenju SNS-a.\nPoginuo vozač u saobraćajnoj nesreći na autoputu Niš-Beograd\nLebane sutra bez struje\nLakše ili teže simptome osteoporoze ima 85% pregledanih


Napomena: zbog primera koji sledi ovaj tekst je nakon prvog objavljivanja u časopisu "Astrologos" izazvao dosta polemika. Ovom prilikom želim da napomenem da iznošenjem primera serijskog ubice koji je homoseksualac nisam imala druge namere osim da javno iznesem dobar primer poremećene seksualnosti. Pre nego što će biti uvršten u tekst, primer je analiziran u jednoj raspravi na Astro-Art forumu i tom prilikom su objavljene i određene informacije koje potiču od jednog od psihologa koji je u slučaju Džefrija Damera učestvovao kao jedan od veštaka. Onima koje ova tematika više interesuje je poznato da je većina serijskih ubica heteroseksualne orijentacije pa je, u tom smislu, primer Džefrija Damera samo dobar primer poremećene seksualnosti kao što bi to mogao biti i primer nekog serijskog ubice koji nije bio homoseksualac.\nOvaj tekst je prvi put objavljen u astrološkom časopisu "Astrologos" broj 45 iz 2005. godine, a potom i na starom sajtu astrologa Nataše Karalić Koprivice. Nakon toga, tekst je, u celini ili u delovima, objavljivan na više lokacija na internetu, uključujući i mnoge slučajeve objavljivanja bez navođenja imena autora teksta.


Razlika između Nove demokratije i SIRIZE se povećava\nBy Zacharias Petrou / Објављено на: November 4, 2019\nNovo istraživanje javnog mnjenja koje je agencija Marc obavila za novine Proto Thema potvrđuje da vladajuća Nova demokratija uživa bezbrižnu prednost u odnosu na najveću opozicionu stranku SIRIZA, a dobija i visoke ocene za integritet i podršku od dolaska na vlast na opštim izborima u julu 2019. godine.\nStranka desnog centra na čelu sa premijerom Kyriacosom Mitsotakisom napravila je razliku od 18,1 posto prema levoj stranci SIRIZA Alexisa Tsiprasa, nakon što je uspela dobiti široku podršku desnog centra.\nTačnije, Nova demokratija je u anketi dobila 42,9 procenata, a SIRIZA 24,8 procenata, sledi Pokret za promene (KINAL) sa 6 procenata, Komunistička partija sa 5,4 procenta te Grčko rešenje i DiEM25 po 3,1 posto. Neonacistička Zlatna zora je došla na 2 procenta.\nU poređenju sa prethodnom anketom ove agencije, Nova demokratija je porasla 1,1 odsto, dok je SIRIZA pala za 0,9 odsto.\nNajznačajnije je da je 68,2 odsto anketiranih reklo da ima pozitivno mišljenje o grčkom premijeru, Kyriacosu Mitsotakisu, dok 68 odsto smatra da je vlada do sada dobro obavila posao. Ukupno 81,4 odsto očekuje da će Mitsotakis nastaviti ispunjavati predizborna obećanja, a 16,4 odsto očekuje suprotno.\nČetrdeset procenata anketiranih reklo je da daje „podršku“ za vladu ND, pri čemu je 32,5 odsto pokazalo „toleranciju“ i samo 15 procenata „razočaranje“.\nS druge strane, istraživanje je pokazalo da SIRIZA mora postati „kreativnija“ u opoziciji, kao što je reklo 51,8 odsto ispitanika, dok 16,9 odsto očekuje da će stranka biti „agresivnija“. Ukupno 60,5 procenata smatra da bi se stanje u zemlji pogoršalo kada bi Alexis Tsipras još uvek bio premijer, a 22,1 odsto smatra da bi stvari bile bolje.\nUpitani da opišu svoj stav prema glavnoj opozicionoj stranci, 35,1 odsto je reklo da su „razočarani“ u SIRIZA, pri čemu je 32,2 odsto ljuto, a samo 14,8 odsto je podržavaju./ibna


Back SPORT KOŠARKA KOŠARKA: Mladi košarkaši Borca lideri na tabeli\nsreda, 19 januar 2011 22:53\nDana 27. novembra Starčevci su otišli na gostovanje ekipi Basket Ko iz Kovina, gde se u kovinskoj hali pred oko sto posetilaca vodila veoma neizvesna borba do samog kraja. Sam početak utakmice je pripao domaćinu koji je poveo, međutim Starčevci se bude i uspevaju da smanje prednost Kovinčana na 16:8 na kraju prve četvtine. U drugoj četvrtini naši mališani sa jakom odbranom uspevaju da ovaj period utakmice dobiju u svoju korist sa 16:14, i na poluvreme se otišlo s rezultatom 32:24 za ekipu Basket Ko. U drugoj četvrtini odličnom partijom se istakao Jovan Ilić koji je imao par ofanzivnih skokova i postignutih koševa. Nastavak utakmice u trećoj četvrtini je pripao Starčevcima tako da ovaj period dobijaju sa 17:10, a u poslednjih osam minuta, u vrućoj atmosferi stvorenoj od strane domaćih navijača, naši malisani su muški izdržali i utakmicu rešili u svoju korist sa 56:51\nDana 4. decembra u Starčevu gostuje pančevački Dinamo. Od samog starta naši mališani su igrali veoma loše kako u odbrani tako i u napadu, tako da je prvu četvrtinu dobio Dinamo sa 12:7. U drugoj četvrtini Starčevci su pružili malo bolju igru i ovu četvrtinu dobili u svoju korist sa 11:7. Treća četvrtina je takođe bila neizvesna ali Borac uspeva da je reši u svoju korist sa 10:8. I četvrtu četvrtinu domaćin rutinski privodi kraju sa 14:2, tako da i ovu utakmicu Borac pobeđuje sa 42:29.\nDana 12. decembra usledilo je gostovanje ekipi Kris-kros 2 iz Pančeva, gde je Borac pobedio sa 50:42. I u ovoj utakmici je pružena prilika da odigraju deca koja su imala manju minutažu u prethodnim utakmicama.\n1. BORAC Starčevo\t12 11 1 572:424 23\n2. KIDS STAR Vršac\t12 9 3 781:424 21\n3. MLADOST Omoljica\t12 9 3 639:486 21\n4. KRIS KROS 1 Pančevo\t12 8 4 669:468 20\n5. BASKET KO Kovin\t12 6 6 520:571 18\n6. DINAMO Pančevo\t12 4 8 525:588 16\n7. TAMIŠ Pančevo\t12 1 11 353:661 13\n8. KRIS KROS 2 Pančevo\t12 0 12 333:770 12


Saša Obradović: Prvi utisci su dobri, izuzetno je važno da stvorimo hemiju između igrača – www.samocrvenazvezda.com\nSezona 2020/2021 zvanično je počela za Crvenu zvezdu mts. Povodom situacije u celom svetu izazvane pandemijom virusa Covid-19 pripreme će biti drugačije u odnosu na ono što su treneri i igrači navikli. Apsolutni akcenat novog stručnog štaba na čelu sa Sašom Obradovićem, a koga čine još pomoćnici Milenko Bogićević, Bogdan Karaičić, Saša Kosović, kondicioni trener Duško Marković i tim menadžer Nebojša Ilić jeste zdravlje igrača posle nesvakidašnje i duže pauze. O tome je upravo govorio trener Obradović.\n’’Osim bazičnih fizičkih priprema koji su jak preduslov za igranje u kontinuitetu izuzetno je važno da stvorimo hemiju između igrača, novajlija, čak i nekih igrača koji su tu koji se poznaju. Stariji Zvezdini igrači treba da prihvate nove igrače, a novi Amerikanci moraju sa svojim sunarodnicima da se socijalizuju. Mislim da izborom dobrih karaktera, a to je ste sigurno, deo posla je urađen. Drugi deo posla je pred nama, uz to da ostanemo zdravi i to će biti akcenat u narednih 17 dana’’, zaključio je prvi trener KK Crvena zvezda mts.\n← Langston Hol: Put do uspeha je ići utakmicu po utakmicu. Trener Obradović je – neverovatan!\nStanković pred Spartak: Svaki meč nam je bitan →\nHajdin : A sada lepši deo – da igramo i da se takmičimo\n29/01/2019 29/01/2019 Samo Crvena Zvezda\t0


OBEĆANJE BIRAČIMA: Jačaćemo vezu sa Beogradom | Novosti.RS\nOBEĆANJE BIRAČIMA: Jačaćemo vezu sa Beogradom\n12. 02. 2021. u 17:47\nPREDSEDNIK opštine Gračanica Srđan Popović, i kandidat Srpske liste za poslanika na predstojećim vanrednim izborima, LJubinko Karadžić, posetili su danas višečlanu porodicu Aleksandra Ćurčića u selu Dobrotin nadomak Lipljana.\n-Porodica je osnovni segment svakog društva i naroda, a na nama je da stignemo do svake porodice i pojedinca, da im ispričamo naš plan, da ćemo nastaviti sa politikom koja jača naše veze sa zvaničnim Beogradom i da prenesemo poruku a to je da nam je svaki Srbin, svaka porodica i svaki pojedinac bitan. Jedino tako možemo da branimo ove prostore i da gradimo budućnost- istakao je Srđan Popović naglašavajući da će Srpska lista nastaviti da jača veze sa Beogradom jer je to, kako je kazao,jedini način da Srbi opstanu i grade budućnost na Kosmetu. Posle ovog sela Popović i Karadžić su u Gračanici obišli ugledno domaćinstvo Milana Andrejevića koji je istakao da veruje u Srpsku Listu napominjući značaj pomoći države Srbije srpskom narodu na Kosmetu.\n- Imam veru i nadu u Srpsku listu, nadam se boljoj budućnosti za sve nas- istakao je tom priliko Milan Andrejević iz Gračanice dok je kandidat Srpske liste za poslanika, LJubinko Karadžić pozvao je glasače da na vanrednim izborima glasaju za Srpsku listu, jer će to biti glas za opstanak na Kosovu i Metohiji.\n-Šaljemo poruku našim biračima da u nedelju 14. februara izađu na birališta i daju glas Srpskoj listi, jer time daju glas svima nama koji živimo na Kosovu i Metohiji-podvukao je kandidat Srpske liste za poslanika u ksoovskoj Skupštini LJubinko Karadžić.\nvanredni izbori na KiM izbori na KiM Srpska lista Srđan Popović LJubinko Karadžić\nGLASALI RAKIĆ I SIMIĆ: Predstavnici Srpske liste pozvali građane da iskoriste svoje biračko pravo (FOTO)\nDRAGO mi je da su sva biračka mesta otvorena na vreme i što se glasanje odvija bez problema. Iako je pao snegnije nam teško da dođeo da glasamo a pozivam i se građane da dođu i ostvare svoje biračko pravo.\n14. 02. 2021. u 08:57\nNEĆE SRPSKU LISTU: Osmani i Kurti neće saradnju sa predstavncima Srba\nVršilac dužnosti predsednika privremenih prištinskih institucija Vjosa Osmani i lider pokreta Samoopredeljenje Aljbin Kurti najavili su, u intervjuu bečkom dnevniku ''''Standard'''', da, ako pobede na izborima, a pošto imaju ustavno-pravnu obavezu da manjine uključe u vladu, svakako neće uzimati u obzir Srpsku listu.\n13. 02. 2021. u 21:02


Oland: Neka demokratija bude jača od svega - 23.04.2017, Sputnik Srbija\nOdlazeći predsednik Francuske Fransoa Oland izjavio je da bi najbolja poruka predsedničkih izbora bila da pokažu da je demokratija jača od svega tako što će... 23.04.2017, Sputnik Srbija\nevropa, vesti, svet, francuska, fransoa oland, izbori\n16:17 23.04.2017 (Osveženo: 15:28 29.10.2021)\n© AP Photo / Francois MoriPredsednik Francuske Fransoa Oland tokom obraćanja francuskim ambasadorima u Parizu.\nOdlazeći predsednik Francuske Fransoa Oland izjavio je da bi najbolja poruka predsedničkih izbora bila da pokažu da je demokratija jača od svega tako što će građani izaći na glasanje.\nOland, koji se nije ponovo kandidovao za predsednika, nadgledao je stroge mere bezbednosti za prvi krug glasanja danas, u cilju sprečavanja eventualnih incidenata nakon napada koji se dogodio u Jelisejskim poljima u četvrtak, javlja AP.\nKako se navodi, njegova vlada je mobilisala više od 50.000 policajaca i žandarma da štite biračka mesta.\n„Živimo u takvim vremenima i nažalost to nije ništa novo i neće se završiti sada, kada moramo da upotrebimo mnogo sredstava“, izjavio je Oland glasajući u gradu Tilu departmana Korez, na jugoistoku Francuske.\nOn je te mere nazvao garancijom fundamentalnog prava francuskog naroda da odabere svoju budućnost.


Protest penzionisanih pripadnika OS BiH Protest penzionisanih pripadnika OS BiH\nProtest penzionisanih pripadnika OS BiH\nObjavljeno: 9. 7. 2012 u 14:14h\nPredstavnici penzionisanih pripadnika Oružanih snaga BiH iz Republike Srpske okupili su se danas u Parku “Mladen Stojanović” u Banjaluci i najavljuju da će tu ostati dok sa rukovodstvom Srpske ne razgovaraju o stvaranju uslova za isplatu penzija na osnovu propisa koje je usvojio parlament BiH.\nPenzionisani pripadnik Oružanih snaga BiH iz Republike Srpske Darko Topić kaže da oni traže da Vlada RS što hitnije potpiše protokol sa Ministarstvom odbrane BiH o isplati zaostalih penzija stečenih na osnovu Zakona o službi u Oružanim snagama BiH.\n“Budžetom institucija BiH odobreno je skoro 20 miliona KM za isplatu zaostalih penzija i sada treba samo da se potpiše protokol da bi novac došao do krajnjih korisnika. U Federaciji BiH donijeli su rješenje, a u Republici Srpskoj nisu potpisali protokol u kojem stoji da se radi o isplati zaostalih penzija, već da to bude otpremnina”, rekao je Topić novinarima.\nOn je podsjetio da je Fond PIO Republike Srpske saopštio da ih ne mogu uvesti u penzioni sistem RS i da im novac iz budžeta BiH može biti isplaćen samo kao otpremnina, ali ne i kao penzija, dok su u Ministarstvu odbrane rekli da je takav stav kršenje usvojenih propisa i oni tako neće isplaćivati novac Fondu PIO Republike Srpske.\nMinistar rada i boračko invalidske zaštite RS Petar Đokić ranije je izjavio da Vlada Republike Srpske nema nikakvih obaveza prema penzionisanim pripadnicima Oružanih snaga BiH.\n“Obaveze prema njima imaju Savjet ministara i Ministarstvo odbrane BiH. Republika Srpska jedino može potpisati poseban sporazum sa Ministarstvom odbrane BiH, na osnovu kog bi bila tehnički servis za isplatu naknada koje su odobrene u budžetu institucija BiH. Nema razloga da ti ljudi vrše bilo kakve dodatne pritiske jer neće imati nikakvih rezultata”, poručio je Đokić.


Stanovi za porodice Žena-žrtava rata i žrtava mina - Klix.ba\nStanovi za porodice Žena-žrtava rata i žrtava mina\n19.12.2008. u 16:02\nPredstavnici Ministarstva za rad, socijalnu politiku, raseljene osobe i izbjeglice Kantona Sarajevo, Evropske komisije, nevladine organizacije ASB i izvođača radova izvršili su danas tehnički prijem objekta kolektivnog tipa stanovanja s devet stambenih jedinica u Tarčinu.\nZa izgradnju navedenog objekta uloženo je oko 450.000 KM, od čega je oko 300.000 osiguralo Ministarstvo za rad, socijalnu politiku, raseljene osobe i izbjeglice KS-a, a Evropska komisija putem Njemačke nevladine organizacije ASB oko 150.000 KM, saopćeno je iz Pres-službe KS-a.\nObjekt je izgrađen u okviru realizacije Projekta "Socio-ekonomsko osnaživanje posebno ranjivih grupa, kao što su žene-žrtve rata i žrtve mina uz direktno i aktivno učešće lokalnih partnera, koji rade s marginaliziranim socijalnim grupama u BiH".\nU njegovu realizaciju je implementirano 1.818.244 KM. Veći dio novčanih sredstava izdvojila je Evropska komisija putem Njemačke nevladine organizacije ASB, koja je i implementalor Projekta, tačnije 1.500.000 KM, dok je resorno kantonalno Ministarstvo izdvojilo 318.244 KM.\n"Pored izgradnje ovog objekta s devet stambenih jedinica, navedena novčana sredstva su utrošena za socio-ekonomsko osnaživanje najranjivijih kategorija našeg društva, kroz organizaciju treninga za male biznise za 141 korisnika iz različitih krajeva BiH. Na ovim treninzima je korisnicima pružena maksimalna pomoć u izradi biznis projekata. Ova sredstva su također bila usmjerena i na jačanje nevladinih organizacija", pojasnio je regionalni direktor nevladine organizacije ASB Elmir Bojadžić.\nKako je najavljeno, ključevi novoizgrađenih devet stambenih jedinica krajnjim korisnicima bit će dodijeljeni najkasnije do Nove godine.\n"Još nismo odredili ko će tačno biti krajnji korisnik ovih stambenih jedinica. U narednih desetak dana to ćemo odrediti zajedno s predstavnicama Udruženja "Žena - žrtva rata", najavio je Mehemed Kaltak, pomoćnik ministrice za raseljene osobe, povratak i repatrijaciju.\nTurski grad Denizli želi bratimljenje sa Sarajevom\n19.12.2008. u 15:59\nNikšić: Nismo spremni žrtvovati Bh. blok, SDP neće koalirati niti s jednom strankom


Gej parada u Beogradu 28. septembra! - BaLConn\nGej parada u Beogradu 28. septembra!\nOrganizatori najavljuju debatni program koji će biti posvećen jačanju solidarnosti između LGBT zajednice i drugih ugroženih grupa u Srbiji\nNedelja ponosa koja je u maju odložena zbog vanredne situacije biće održana od 22. do 29. septembra, a šetnja gradom najavljena je za 28. septembar, saopštili su organizatori.\nBeogradska Nedelja ponosa biće održana pod sloganom “Ljudi za ljude: da kažemo da smo tu i kako nam je”.\nOsmodnevni festival obuhvata niz debatnih i kulturnih sadržaja čiji je cilj da široj javnosti približe život i kulturu LGBT zajednice.\nOvogodišnji program biće humanitarnog karaktera, a sav novac koji se prikupi tokom Nedelje ponosa biće uplaćen na račun kampanje “Ljudi za ljude” koji je Parada ponosa Beograd pokrenula kako bi do kraja septembra prikupila sredstva od kojih će nastadalima u nedavnim poplavama biti obezbeđene najpotrebnije stvari.\nOrganizatori najavljuju debatni program koji će biti posvećen jačanju solidarnosti između LGBT zajednice i drugih ugroženih grupa u Srbiji.\nKulturni program će sadržati niz izložbi, koncerata, književnih večeri i filmova, a detaljni program biće objavljen 1.avgusta. Svi sadržaji biće locirani u Savamali koja će za ovu priliku biti pretvorena u Sigurno srce grada.\nTokom nedelje ponosa biće održani i Peti međunarodni Prajd forum, kao i velika konferencija na kojoj će biti reči o jačanju saradnje LGBT zajednice sa državnim institucijama.\nPrajd šetnja biće održana u nedelju, 28.septembra od 12 do 14 sati, a trasa šetnje je od Vlade Srbije u Nemanjinoj do platia Pionirski park kod Skupštine grada Beograda, navodi se u saopštenju organizatora manifestacije.\nPreneseno sa Telegraf.rs


RTCG - Radio Televizija Crne Gore - Nacionalni javni servis :: Ekonomija :: Milatović: 2021. biće godina ekonomskog oporavka\n08. 03. 2021. 08:21 >> 18:57 9\nMinistar ekonomskog razvoja Jakov Milatović kazao je da će ova godina biti godina ekonomskog oporavka, što će jednim dijelom zavisiti i od kretanja pandemije. U Jutarnjem programu TVCG saopštio je da očekuje kako će predstojeća turistička sezona biti bolja od prethodne, jer teško da može biti neuspješnija.\nSituacija, kako kaže, nije laka.\n"Ono što mi planiramo za ovu godinu je ekonomski oporavak. On će zavisiti jednim dijelom od kretanja pandemije, ne samo u Crnoj Gori, nego i u svijetu. Naša ekonomija je zavisna od prometa u turizmu. Prošle godine taj promet je bio 12 procenata od onog što smo ostvarili u 2019", rekao je Milatović, navodeći da su Albanija i Hrvatska imale nivo od 50 odsto.\nOčekuje, kaže, da će turistička sezona biti uspješnija od 2020, jer ne može, kaže on, biti neuspješnija.\nGovoreći o najavljenom totalnom zaključavanju zemlje, Milatović kaže da smo sada u boljoj poziciji za tu opciju u odnosu na novembar prošle godine, kada za to nije bilo novca.\n"Trenutno smo u situaciji da možemo da razmišljamo o tome. U boljoj smo situaciji u odnosu na novembar, kad o tome nijesmo uopšte mogli da razmišljamo. Diskusije na Vladi prošle sedmice su bile jako teške, upravo tada se došlo do konsenzusa da je ono što fali Crnoj Gori poštovanje mjera", istakao je Milatović.\nNepoštovanje mjera i od strane Vlade će, kako je rekao, morati da se ispravi u narednom periodu.\nMilatović o MA: Jedina opcija bila osnivanje nove kompanije\nGovoreći o Montenegro Erlajnsu, rekao je da su, kad su došli u vladu, našli preduzeće koje je "poprilično bilo iskrvarilo".\n"Našli smo jednog davljenika koji je bio udavljen. Jedino što smo tada mogli da uradimo je osnivanje nove kompanije, kako bi ono što je dobro iz MA prenijeli u novu kompaniju", rekao je Milatović.\nKad je u pitanju turizam, Milatović kaže da je projekcija vlade u vezi s prometom 50 do 55 posto prometa od 2019. godine.\n"Mislimo da je to realističan scenario, jer su Hrvatska i Albanija imale taj nivo prometa prošle godine kad je neizvjesnost bila veća. I ove godine će ljudi kad budu putovali donositi odluku u zadnjem trenutku, pa će ići u one zemlje koje najbolje poznaju. Fokus će biti na zemljama regiona, a pregovaramo i sa ruskim tržištem", rekao je on.\nU trenutku kad su preuzeli zemlju, kaže da su preuzeli situaciju koja je sasvim sigurno, kako navodi, bila jedna od najtežih u Evropi.\nZatekli gotovo praznu kasu\n"Prošla godina je zabilježila pad od više od 15 procenata, koji je bio najviši u Evropi. Državni trezor je bio skoro prazan. Fiskalni deficit je bio na nivou od skoro 11 posto. To je značilo da mi skoro pa nijesmo mogli da isplatimo plate i penzije u odnosu na novac koji smo našli u trezoru", rekao je Milatović.\nStoga su on i ministar finansija Milojko Spajić uložili napor i odradili ono što je jedino bilo moguće - izašli na tržište kapitala i obezbijedili novac koji je omogućio isplatu plata i penzija, servisiranje dugova, te rezervu za neizvjesnu 2021. godinu.\nDa se nijesu zadužili, pojašnjava, morali bi da potpišu aranžman s MMF-om, koji bi zahtjevao smanjenje plata u državnom sektoru, smanjenje penzija...\nEkonomska kriza Jakov Milatović\n"Zajedničkim djelovanjem do uspješne ljetnje sezone"\n"Samo desetak zemalja imalo veći ekonomski pad"\nPosjeta turista iz regiona da bude na nivou 80 odsto iz 2019.\n09. 04. 2021. 7\n"Ukrajinsko tržište pokazuje veliko interesovanje za CG"


Dvojica ruskih državljana na američkom spisku sankcija - 30.09.2019, Sputnik Srbija\nDvojica ruskih državljana na američkom spisku sankcija\nSAD su proširile sankcioni spisak koji se odnosi na navodno menjanje Rusije u američke izbore 2016. godine. 30.09.2019, Sputnik Srbija\n17:04 30.09.2019 (Osveženo: 17:05 30.09.2019)\n© AP Photo / Andrew HarnikZgrada američkog Kongresa u Vašingtonu\nSAD su proširile sankcioni spisak koji se odnosi na navodno menjanje Rusije u američke izbore 2016. godine.\nNa spisku su se našli Igor Nesterov i Denis Kuzmin.\nPrema verziji Ministarstva finansija, oni su povezani sa Agencijom za internet istraživanja, koja se, kako smatraju u Vašingtonu, mešala u izbore u SAD.\nOgraničenja su uvedena i protiv tri kompanije koje su registrovane na Sejšelskim ostrvima 2016. godine: „Autoleks transport“, „Berateks grup“ i „Linburg industris“.\nU finansijskom resoru smatraju da su oni povezani sa ruskim biznismenom Jevgenijem Prigožinom, kog Vašington optužuje za finansiranje antiameričkih informacionih operacija, koje je, navodno, izvodila Agencija za internet istraživanja.


Ravasi: Bajdenov dokument možda falsifikovan, ali on to misli\nOktobar 18, 2020 20:52\nOlga Ravasi, profesorka političkih nauka na Okton koledžu u Čikagu, koja je pokrenula kampanju “Srbi za Trampa”, izjavila je danas da je ne bi čudilo da je dokument koji su objavili albanski mediji, a koji otkriva taktiku Džoa Bajdena za Kosovo, možda čak i falsifikovan, ali da to nije bitno, jer to on misli.\n“Ne bi me uopšte iznenadilo da je to neko falsifikovao iz albansko-američke zajednice, ali takođe me ne bi iznenadilo i da je dokument autentičan, kad pogledate šta sve piše u njemu. Moramo da shvatimo da ćemo se, ako, ne daj bože, Bajden pobedi, vratiti desetinama godina unazad i sve ono što su uradili Tramp i Grenel pašće u vodu. Vratićemo se na jednostrane i neartikulisane političke ucene, pritiske, i destabilizaciju ne samo Srbije već i regiona", rekla je Ravasijeva za Kosovo onlajn.\nOna je istakla da je Balkanu potreban ekonomski razvoj i unapređenje standarda života svih građana, a ne prazno politikanstvo, "a to je jedino što Džo Bajden ima da ponudi".\nOlga Ravasi podseća i na podršku koju je lider kosovskog pokreta Samoopredeljenja Aljbin Kurti javno pružio Bajdenu.\n“Zamolili su nas iz Trampovog štaba da objasnimo ljudima, pre svega Srbima u Americi, šta znači kada tako radikalni levičar poput Kurtija poziva da se glasa za Bajdena. To je pre svega mešanje u unutrašnje stvari SAD, ali i veoma opasno, kada znamo ko je Kurti i šta je sve radio", rekla je Ravasijeva.\nPojedini prištinski mediji objavili su jutros navodni dokument iz predsedničke kampanje Džozefa Bajdena, u kojem on najavljuje promenu američke politike prema Beogradu i Prištini u odnosu na ono što je zastupao predsednik Donald Tramp.\nOstavka direktora za zaštitu optuženih pred Specijalnim sudom 44\nPredstavljen spot za pesmu "Ja sam momče sa Kosova" (VIDEO) 109\n9:14 October 30, 2020


AFERA OKO IZBORA U BORU - MEDIJA CENTAR BOR );\nAFERA OKO IZBORA U BORU\nVučić: Tražićemo da učestvujemo u postupku kao oštećeni\nZamenik predsednika Srpske napredne stranke Aleksandar Vučić izjavio je danas da će stranka tražiti da učestvuje u sudskom postupku kao oštećena strana u vezi sa događajima u Boru i insistirati da odgovorni za slanje lažnih uplatica budu adekvatno kažnjeni, javlja Tanjug.\nVučić je na konferenciji za novinare rekao da je smisao tog zahteva da se „dođe do sudskog postupka“. „Tada će svi da pevaju kao slavuji, jer kada vide da im preti zatvor za delo koje možda nisu uradili, sigurno će ispričati sve“, smatra Vučić. On je najavio i da će krajem sedmice podneti krivične prijave protiv lidera radikala Vojislava Šešelja i ministra unutrašnjih poslova Ivice Dačića zbog, kako je naglasio, lažnih optužbi da je bio u kontaktu sa advokatima uhapšenog Miloša Simovića. Šešelj je 7. jula u Hagu negirao da je naručio ubistvo lidera naprednjaka Tomislava Nikolića i rekao da su takve tvrdnje „proizvod dogovora“ Vučića sa advokatima uhapšenog člana „zemunskog klana“. Vučić je novinarima predstavio i nove članove stranke – Vladimira Božovića, nekadašnjeg generalnog inspektora MUP-a, koji je rekao da je u SNS i njenim liderima prepoznao one koji će da „završe započete poslove u Srbiji“, i smenjenog vicekonzula Srbije u Njujorku Nemanju Stevanovića.


Vučić: Tražićemo izveštaje, nema igre sa Bonskim ovlašćenjima - 02.06.2021, Sputnik Srbija\nVučić: Tražićemo izveštaje, nema igre sa Bonskim ovlašćenjima\nPredsednik Aleksandar Vučić izjavio je nakon sastanka sa državnim vrhom Republike Srpske da će Srbija, u skladu sa Dejtonskim sporazumom, ubuduće redovno... 02.06.2021, Sputnik Srbija\nVučić je, nakon sastanka sa predstavnicima Srpske i njenih parlamentarnih stranaka poručio i da će Srbija uvek pomagati i podržavati Republiku Srpsku."Rekao sam da će po prvi put, ministar spoljnih poslova Srbije, Nikola Selaković, u skladu sa ovlašćenjima, tražiti izveštaj od visokog predstavnika o stanju u BiH. Srbija će početi da se ponaša kako do sada nije, ali u skladu sa onim što je potpisano", rekao je Vučić u obraćanju medijima'.To su, dodao je, pozitivne, važeće, pravne norme i u skladu sa Aneksom 10 Dejtonskog sporazumom, visoki predstavnik je dužan da obaveštava i zainteresovane strane, a to je i Srbija."Taj aneks je potpisao Milan Milutinović i od sada ima redovno da tražimo izveštaj visokog predstavnika. Uvereno smo da će visoki predstavnik, ako opstane, ispunjavati tu obavezu", rekao je Vučić.Predsednik Srbije rekao je da nije Srbija ta koja donosi odluku o visokom predstavniku međunarodne zajednice u BIH, već Savet bezbednosti UN.Vučić je, tako odgovorio na pitanje da li je imenovanje Kristijana Šmita prihvatljivo za Srbiju i dodao da odluka o njegovom imenovanju treba da ode na sednicu Saveta bezbednosti UN.„Da li ću se sresti s njim, svakako, ali imenovanje nema veze sa nama“, poručio je on.Srbija će razgovarati sa Visokim predstavnikom, tražiće redovne konsultacije. Biće uvek uz Republiku Srpsku, poštujući integritet Bih, ali i Republiku Srpsku i Dejtonski sporazum, rekao je predsednik Srbije Aleksandar Vučić posle sastanka sa državnim vrhom Republike Srpske.\n13:01 02.06.2021 (Osveženo: 16:30 02.06.2021)\nPredsednik Aleksandar Vučić izjavio je nakon sastanka sa državnim vrhom Republike Srpske da će Srbija, u skladu sa Dejtonskim sporazumom, ubuduće redovno tražiti izveštaje visokog predstavnika u BiH o političkoj situaciji u toj zemlji.\nVučić je, nakon sastanka sa predstavnicima Srpske i njenih parlamentarnih stranaka poručio i da će Srbija uvek pomagati i podržavati Republiku Srpsku.\n"Rekao sam da će po prvi put, ministar spoljnih poslova Srbije, Nikola Selaković, u skladu sa ovlašćenjima, tražiti izveštaj od visokog predstavnika o stanju u BiH. Srbija će početi da se ponaša kako do sada nije, ali u skladu sa onim što je potpisano", rekao je Vučić u obraćanju medijima'.\nTo su, dodao je, pozitivne, važeće, pravne norme i u skladu sa Aneksom 10 Dejtonskog sporazumom, visoki predstavnik je dužan da obaveštava i zainteresovane strane, a to je i Srbija.\n"Taj aneks je potpisao Milan Milutinović i od sada ima redovno da tražimo izveštaj visokog predstavnika. Uvereno smo da će visoki predstavnik, ako opstane, ispunjavati tu obavezu", rekao je Vučić.\nPredsednik Srbije rekao je da nije Srbija ta koja donosi odluku o visokom predstavniku međunarodne zajednice u BIH, već Savet bezbednosti UN.\nVučić je, tako odgovorio na pitanje da li je imenovanje Kristijana Šmita prihvatljivo za Srbiju i dodao da odluka o njegovom imenovanju treba da ode na sednicu Saveta bezbednosti UN.\n„Da li ću se sresti s njim, svakako, ali imenovanje nema veze sa nama“, poručio je on.\nSrbija će razgovarati sa Visokim predstavnikom, tražiće redovne konsultacije. Biće uvek uz Republiku Srpsku, poštujući integritet Bih, ali i Republiku Srpsku i Dejtonski sporazum, rekao je predsednik Srbije Aleksandar Vučić posle sastanka sa državnim vrhom Republike Srpske.


Ronaldo: Mesi mi nije rival\nIzvor: B92, 28.Nov.2013, 18:20\nFudbaler Real Madrida Kristijano Ronaldo rekao je da nema rivaliteta između njega i igrača Barselone Lionela Mesija.\nPortugalac smatra da su njih dvojica različiti tipovi fudbalera i da nema mesta poređenju i stalnom insistiranju na pitanju ko je bolji.\n"Fudbal je timski sport i niko ne može da postane veliki igrač ako nema velike saigrače. Ne znam kako bi uspeo da nemam podršku ljudi iz kluba, trenera, navijača i moje porodice", rekao je Ronaldo.\nRonaldo >> Pročitaj celu vest na sajtu B92 << je dodao da voli da igra sa Garetom Bejlom i da Velšanin daje Real Madridu opciju više u napadu.\n"Volim da igram sa Bejlom. On nam daje opciju više u napadu. Kao Vejn Runi dok sam nosio dres Mančester Junajteda, dobro sam sarađivao sa njim. Lako je raditi sa dobrim fudbalerima", istakao je Ronaldo.\nFudbaler koji je nedavno praktično sam odveo svoju reprezentaciju na Svetsko prvenstvo, postigavši sva tri gola u pobedi Portugala nad Švedskom (3:2) ove sezone je u španskoj Primeri postigao 17 golova na 14 utakmica, a svom učinku dodao je i pet asistencija.\nUprkos njegovom sjajnom učinku Real Madrid se trenutno nalazi na trećem mestu Primere sa 34 osvojena poena, šest manje od prvoplasirane Barselone.\nSportal.rs: Ronaldo: Mesi i ja smo različiti i nema rivaliteta između nas\nMondo: CR7: Mesi mi nije rival, s Bejlom kao s Runijem\nVesti-online.com: Kristijano Ronaldo: Bejl kao Runi\nDzungla.org: Kristijano Ronaldo: Bejl kao Runi


Bilo da su praznična ili sezonska, sniženja u domaćim trgovinama ne mogu se ni uporediti sa onima u gradovima regiona, posebno sa zemljama Evropske unije.\nZnakovima postotka uveliko su izlepljenje trgovine, kako u Bosni i Hercegovini, tako i širom sveta. Međutim, vidljivo je da su u domaćim trgovinama artikli sniženi znatno manje nego u većim gradovima.\nDomaći trgovci nemaju razvijen sistem sniženja i rasprodaja, pa je već poznata priča odlaska u šoping u Zagreb, Beč, Trst, pa i Beograd.\nSniženja i do 70 odsto u trgovinama regiona, posebno na odeću i obuću, dovoljan su razlog da građani ni ne obraćaju pažnju na domaće izloge, već štede i krenu put šopinga preko granice.\nKako to da ista majica u Banjaluci košta 60 KM, a u Gracu je već nekoliko dana snižena i to na 10, čak i pet evra, pitaju se potrošači odavno.\nDok se građani pitaju i vraćaju iz Zagreba i Graca sa punim kesama jeftine robe, domaće trgovine gomilaju stvari u skladištu, koje tamo često stoje po nekoliko godina.\nRazlog tome je, objašnjavaju stručnjaci, to što domaći trgovci nemaju naviku prodavanja proizvoda po niskim cenama, jer nemaju nikakve poreske olakšice.\n- Suština je da nemamo stimulativnu poresku politiku koja bi dozvolila i omogućila da se situacija sa starim lagerima čisti putem značajnih sniženja – smatra ekonomski analitičar Zoran Pavlović.\nDodaje da je u poreskoj politici zapada potpuno jasno i logično da se trgovci oslobode robe koja dugo stoji, te da se smanje poreske obaveze i oslobodi prostor u skladištu koji će popuniti novom robom.\n- Mi smo tehnološki „nepokretni“ i uopšte nemamo pristup razvoju tržišta kako bi to sve počelo da funkcionište, jer da bi nabavljali novu robu, trgovci moraju da rasprodaju staru. Jednostavno, ne mogu novu robu da stavljaju u magacin dok stara još stoji tu – dodaje Pavlović.\nZbog svega toga, domaće potrošače preko grane teraju i nove kolekcije, koje u domaćim trgovinama često kasne i po više od godinu dana, pa na policama dugo stoji roba iz starijih kolekcija.\n- Situacija je takva da naši trgovci nisu svesni mogućnosti da mogu da oslobode magacin i dođu do gotovog novca putem značajnijih sniženja. Retko se dešava da neka firma napravi veliku rasprodaju, a i kada je naprave to nije značajan pad cena, koji bi trebao da bude, jer se radi o zalihama koje su stare i nemaju dovoljno veličina. Jednostavno, nemamo tu tradiciju, trgovci ne pokreću sniženja, a sa druge strane to nije ni poreski ispraćeno simulacijama – sumirao je Pavlović.\nBez simulacija i navika da se sniženjima reše robe, domaći trgovci koliko god robe imali, nemaju šta da ponude kupcima, čiju su novčanici sve tanji.\nSudeći po svemu, trend odlaska u kupovinu preko granice nastaviće se još dugo, a domaći trgovci moraće ponuditi veća sniženja kako bi se rešili robe i privukli mušterije.\nŠoping ture od 20 KM\nPriliku da zarade na domaćim škrtim sniženjima odavno su iskoristile turističke agencije, koje nude organizovane jednodnevne izlete u evropske šoping centre i to najviše u vreme velikih sezonskih sniženja. Primera radi, do Zagreba se može otići za 20 KM, do Trsta za 30, ili Beča i Graca za 40 do 50 KM. Agencije ovu vrstu izleta obično organizuju jednom mesečno, osim kada su u pitanju velika sniženja, tada su izleti organizovni svaki vikend.\nŽIVOTARENJE NA SNIŽENJIMA Dugi redovi za uštedu nekoliko pfeniga


Milioni Nijemaca s posla idu na „mini-posao“ – The PRESTIGE\nČak 3,4 miliona građana Njemačke rade više poslova, dok ih je 2003. godine bilo oko 1,4 miliona. Njemačka je prva u Evropi po broju ljudi koji, pored primarnog, imaju dodatni posao.\nVećina njih ima glavni posao i pored njega – dodatni. Taj dodatni posao je najčešće takozvani „mini job“ sa zaradom od 450 eura mjesečno. Te brojke je, na parlamentarni upit Stranke levice, objavila njemačka vlada.\nRazlozi za procvat „mini-poslova“ su mnogostruki, kaže Enco Veber sa Instituta za istraživanje tržišta rada IAB. Za njega je najvažniji razlog taj što su mini-zaposlenja oslobođena poreza i drugih davanja. A to je, kaže, „tako velika povlastica da mnogi žele da je iskoriste“.\nMotivi koji navode Nijemce da rade više poslova se razlikuju. Veber kaže da se ne može tačno reći koliko ljudi u Njemačkoj radi više poslova zbog loše finansijske situacije.\n„Ali u prosjeku vidimo da oni koji rade dva posla, u svom glavnom poslu zarađuju puno manje od ljudi koji rade samo taj jedan posao. To je prema našoj računici razlika od oko 570 eura mjesečno i znači da je relativno mnogo ljudi upućeno na taj dodatni novac.“\nU Njemačkoj više od četiri miliona ljudi radi za manje od 2.200 eura mjesečno (bruto). One koji rade dodatne poslove najčešće nalazimo u zdravstvu i nezi, ali i na upravnim poslovima – u ugostiteljstvu, turizmu ili trgovini na malo uspijevaju dodatno zaraditi nekoliko stotina eura mjesečno.\nIstraživač tržišta rada veber, međutim, dodaje da bi bilo pogrešno reći da je jedini motiv za dodatni rad u Njemačkoj novac. Jer postoje i drugi faktori, na primjer, ima zaposlenih s pola radnog vremena kojima je taj posao toliko naporan da im je bolje da drugu polovinu barem djelimično ispune nešto lakšim radom.\nNjemačka je na prvom mjestu u Evropi po broju ljudi koji pored svog primarnog zanimanja rade neki dodatni posao. Veber smatra da porezske olakšice i nisu baš najbolje rješenje. Oni koji rade mini-poslove ne uplaćuju ništa u penzioni fond, piše DW.


Sponzorstvo - Blic Sport\nKSS produžio saradnju sa pouzdanim sponzorom\nU susret novim izazovima košarkaške reprezentacije Srbije potpisan je novi ugovor o sponzorstvu između KSS i „Triglav osiguranja Beograd“.\nOzvaničena saradnja, stiže licenca: Gasprom daje Zvezdi 4,5 miliona godišnje\nPredstavnici najaveće svetske naftne kompanije, Gasprom, potpisali su sa FK Crvena zvezda ugovor o sponzorstvu na tri godine po kome će Zvezda prihodovati 4,5 miliona evra godišnje.\nZvezdi od Gasproma 27,5 miliona evra za pet godina!\nCrvena zvezda je blizu potpisivanja novog sponzorskog ugovora po kome će dobijati 5,5 miliona evra godišnje, saznaje “Blic”.\nKonteov ugovor sa Pumom moguć sukob interesa\nNovi selektor fudbalske reprezentacije Italije Antonio Konte zaradiće više novca nego bilo koji selektor "azura" pre njega zahvaljujući ugovoru s proizvođačem sportske opreme Pumom, što je dovelo do pitanja o mogućem sukobu interesa, preneli su italijanski mediji.\nNisan sponzor Lige šampiona u naredne četiri sezone\nJapanski proizvođač automobila Nisan saopštio je da će sponzorisati fudbalsku Ligu šampiona u naredne četiri sezone, kako bi postao popularniji u Evropi gde želi da postane prvi azijski proizvođač na tržištu.\nPredsednik Šalkea: Klub nema problema sa Gaspromom\nPredsednik nemačkog Bundesligaša Šalkea 04 Klemens Tenis ocenio je da taj klub nema problema sa svojim sponzorom ruskim Gaspromom, u vezi krize povodom prisajedinjenja Krima Rusiji.\nReal potpisao sponzorski ugovor sa Emirejtsom\nŠpanski fudbalski gigant Real Madrid i avio-kompanija Emirejts potpisali su petogodišnji ugovor o sponzorstvu.\nFudbalski klub Partizan i poznata nemačka kompanija za proizvodnju sportske opreme "Adidas" potpisali su novi trogodišnji ugovor koji ističe leta 2016. godine.\nArapski šeik i prestolonaslednik Abu Dabija ulazi u sponzorski pul Crvene zvezde?\nTek što je preuzela rukovođenje Fudbalskim klubom Crvena zvezda, nova uprava mogla bi da načini veliki potez ukoliko ostvari sponzorsku saradnju sa firmom "Al Dahra" iz Ujedinjenih Arapskih Emirata, prenosi "Sport".\nRukometna Superliga za žene produžila ugovor sa Merkur osiguranjem\nMerkur osiguranje i Rukometni savez Srbije produžili su saradnju, pa će u narednoj sezoni, pored muške i ženska Super liga imati sponzora.\nKošarkaš Majamija Lebron Džejms promovisaće krofne poznatog lanca restorana "Dankin donats" i sladoled "Baskin-Robins" u Aziji.\nBarsa pod pritiskom da raskine sponzorski ugovor zbog veza sa Hamasom\nFudbalski klub Barselona potpisao je desetog decembra sponzorski ugovor sa Katarskom fondacijom za 150 miliona evra, ali se od tada nalazi pod velikim pritiskom da raskine ovu saradnju.


Sporazum o saradnji Pokrajinske vlade i NALED-a\nBeta 13. septembra 2016. 13:15\nPokrajinska vlada i Nacionalna alijanska za ekonomski razvoj (NALED) potpisali su danas Sporazum o saradnji na stvaranju povoljnog ambijenta za poslovanje i investiranje u Vojvodini.\nKako je saopštio NALED, ključni preduslovi za uspeh biće jačanje kapaciteta gradova i opština za rad sa privredom i stvaranje prilika za realizaciju ulaganja putem javno-privatnih partnerstava.\nSporazum su potpisali pokrajinski premijer Igor Mirović i predsednik Upravnog odbora NALED-a Goran Kovačević, u prisustvu ministarke državne uprave i lokalne samouprave Ane Brnabić.\n„Sporazum o saradnji za nas je velika šansa, jer su opštine koje su saradjivale s NALED-om imale konkretnu korist u vidu pojednostavljivanja administrativnih procedura i bržeg ekonomskog razvoja“, rekao je Mirović.\nGoran Kovačević je rekao da do kvalitetnog ambijenta za poslovanje privrede i efikasne administracije, vojvodjanske opštine mogu da stignu prolaskom kroz program sertifikacije opština s povoljnim poslovnim okruženjem u jugoistočnoj Evropi (BFC SEE), koji daje jasne smernice kako da postanu efikasan servis privrede i investitora.\nMinistarka državne uprave i lokalne samouprave Ana Brnabić izrazila je nadu da će sporazum doneti puno konkretnih rezultata u razvoju gradova i opština, što je prioritet Vlade Srbije.\nPrema tom sporazumu, Pokrajinska vlada i NALED pratiće i usmeravati sprovodjenje strateških i razvojnih planova vojvodjanskih opština, podržaće formiranje i jačanje kapaciteta opštinskih kancelarija za lokalni ekonomski razvoj, sprovesti specijalizovane obuke za usavršavanje službenika na lokalu.\nU planu je i uvodjenju e-uprave i jednošalterskog sistema kroz pojednostavljivanje procedura, kao i promovisanje investicionih potencijala i konkurentske prednosti gradova i opština u Vojvodini.


Vučić: Jedan od najtežih dana za naš narod na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Jedan od najtežih dana za naš narod na KiM\nPredsednik Srbije Aleksandar Vučić, povodom odluke o tablicama i raspoređivanja jedinica ROSU na severu KiM, izjavio je da je danas jedan od najtežih dana za srpski narod na Kosovu i Metohiji ukazujući da je situacija veoma ozbilјna i teška.\n"Kada imate posla sa lјudima koji nisu odgovorni, a kojima je jedini cilј kako da prošire moć, vlast, a ne da učine nešto dobro za građane, dođete teško do racionalnih rešenja", kazao je Vučić u obraćanju javnosti.\n"To je najbrutalniji upad sa oko 350 lica, mnogo dugih cevi, više od 20 oklopnih vozila, snajperista postavlјenih na mnogo mesta koji su valјda trebalo da, za to imamo dokaze, pokrivaju kuće mladih Srba koji bi se suprotstavili teroru prištinske vlasti i onda su sprovodili akciju za koju su išli toliko daleko da kažu unilateralno, bez ikakvog dogovora sa bilo kim, možda sa svojim mentorima", naveo je.\nVučić je istakao da se sa Beogradom niko nije dogovarao i navodi da je Beograd jedino upozoravao da to ne čine.\n"Onda su oni na jedan volšeban i čudesan način protumačili nešto što apsolutno nigde ne piše, osim što je u glavi Alјbina Kurtija, pa je zamislio novo pravilo", kazao je Vučić.\n"Problem je da naiđe automobil vranjskih tablica, ambulanta kola koja su vozila bolesnike, zaustavili su vozilo i zatim skinuli tablice jedne međunarodno priznate države, članice UN, zato što im se ne sviđaju i kažu mi njima stavlјamo stikere, oni će nama tablice", naveo je predsednik.\n"Onda su rešili da sve to sprovedu uz silu i ceo dan su demonstrirali silu i na Jarinju i na Brnjaku", kazao je Vučić.\nVučić ukazao koje sve tačke sporazumna krši Priština\n"Koga briga za to. Kažu mogla bi da bude formirana kao NVO bez ovlašćenja. A kada njihov Ustavni sud kaže vratite zemlјu manastiru Dečani oni kažu ne i da je to protviustavno", rekao je Vučić.\n" ZSO predlaže komandira te policije, ali ZSO ne postoji i mi 8 godina ne možemo da je formiramo. I sve vreme su glavni lјudi policije u vd stanju i nikada neće izaći iz njega jer nisu formirali ZSO. Mislite da je ikoga briga. Ne jer Srbi moraju da ćute jer kada to prestanu onda će voditi kampanju kao protiv mene prethodnih 10 dana", rekao je Vučić.\nGovoreći o pitanju nestalih, koje je Priština insistirala da bude na stolu tokom dijaloga, on je kazao da je Beograd na to pristao, ali je onda Priština tražila izuzeće Velјka Odalovića.\n"Zamislite da mi njima kažemo razgovaraćemo kada smenite Kurtija, Tačija ili Hotija, kao da su oni moralni čistunciu. Razgovarao sam sa Borelјom o ovoj situaciji odbio sam neke od njihovih predloge " rekao je Vučić i najavio da će to objasniti kasnije.\nPriština je 2013. godine "kukala" kako žele da Srbi učestvuju na izborima, a od tada im onemogućavaju da glasaju ako nemaju njihova dokumenta, poništavaju glasove ako procene da im ne odgovara za koga su glasali, rekao je Vučić govoreći o tački 5.\nOn je dalјe naveo da nisu licencirane srpske kompanije kao Elektrosever, navodeći da postoje različita tumačenja oko prenosne mreže i distribucije.\n"Ima na hilјade takvih slučajeva. Eto tako poštuju Sporazum o katastru", istakao je Vučić.\nNajmanji problem bi trebalo da predstavlјa Sporazum o diplomi, ali nije tako, rekao je Vučić i dodao da Priština neće da prizna naše diplome, i to prištinskog univerziteta.\nVučić Srbima na severu KiM: Ne nasedajte na provokacije Prištine\n"Znaju naši lјudi gde su njihova snajperska gnezda, kakva sve oružje imaju, koga su ubacili 24 sata i 48 sati ranije na teritoriju severa, znaju naši lјudi sve, kao što znamo mi, samo molim naše lјude da ne nasedaju na provokacije", kazao je Vučić u obraćanju javnosti.\n"Ili ćete provodite Briselski sporazum ili nemojte više da nas zamajavate", poručio je predsednik.\n"Ukoliko to ne žele, mi ćemo umeti da zaštitimo našu zemlјu, u to nema sumnje", kazao je.\nDodao je i da će sutra razgovarati i o tome kako i na koji način će snabdevati lјude na severu KiM u otežanim uslovima i kako da im se omogući kako da normalno žive.\nSiguran sam da ni Lajčak ni Borelј nisu uticali na odluku Prištine\nSrbije Aleksandar Vučić izjavio je večeras da je siguran da ni specijalni izaslanik EU Miroslav lajčak ni evropski komesar za proširenje Žozep Borelј nisu uticali na odluku Prištine da pošalјe specijalne jedinice na sever, kao i da je siguran da nisu srećni zbog toga, ali da ne zna šta će javno reći.\n"Mi od njih tražimo da poštuju istinu i pravdu. Uvek ću tražiti istinu jer kada to radite zašto bi to nekome smetalo. Naša pozicija je utoliko otežana jer oni koji su priznali KIM u stvari žele sve ovakve mere, samo ne žele eskalaciju, ali žele da bude tako da Srbija ne postoji na KIM. Neki su pažlјivi i pristojni poput Angele Merkel drugi nisu, neki su kauboji pa misle da to imaju pravo da rade kako hoće", rekao je Vučić.\nVučić je kazao i da ne brine zbog snage, veličine i moći onih koji napadaju, jer je suviše važna zemlјa čije interese štiti.\n"Zapravo beskrajno sam miran. Mislim da su svi zapadni predstavnici zaprepašćeni mojom mirnoćom danas. Nisam spavao, jutros sam u 5.30 obavešten o kretanju albanskih trupa. Naš posao je da brinemo. Nisu nas lјudi birali da bismo se bogatili već radili u njihovom interesu", rekao je on.\n"Smisao dijaloga u ovom trenutku ne vidim. Ne vidim zato što neko nije objasnio čoveku da ono što, kako mi kažemo entitet ili pokrajina, oni kažu zemlјa ili država, potpiše da to mora da se poštujete. To ima snagu međunarodno pravnog sporazuma koje je potpisan pod pokrovitelјstvom EU", rekao je Vučić i dodao kako prištinska strana, kaže da "to nije bilo legitimno rukovodstvo u Prištini".\n"Vi to mrtvi ozbilјni morate da slušate...Neko vam kaže ono što mi se ne sviđa to neću da sprovedem u delo, a ono što mi se sviđa to ću da provodim na silu i to pogrešno tumačeći. Ili kako ja hoću. Ako neko to može da mi objasni kako je moguće i gde je tu bilo kakva pravda i logika, voleo bih da čujem", rekao je Vučić.\nNeko u Evropi konačno mora da nam kaže da li Briselski sporazum postoji ili ne, a ne da Priština iz njega primenjuje samo šta njoj odgovara, i taj odgovor moramo da dobijemo brzo, jer naše strplјenje nije bezgranično, izjavio je danas predsednik Srbije Aleksandar Vučić.\nOdgovarajući na pitanja novinara na vanrednoj konferenciji o tome da li u ovom trenutku Srbija ima neki "oslonac" u Evropi, Vučić je odgovorio da se naša zemlјa oslanja na sve one koji nisu priznali tzv. Kosovo, na istinu i na Briselski sporazum.\n"Taj odgovor ćemo morati da dobijemo veoma brzo, pošto naše strplјenje nije bezgranično. 3076 dana je bez ZSO i mi ćutimo i trpimo zbog mira. Vreme je da nam kažu ima li Briselskog sporazuma ili ne", rekao je Vučić.\nVučić je poručio da o posledicama mogućeg nepostojanja Briselskog sporazuma i "vraćanju unazad nekoliko godina" treba da razmišlјaju oni koji imaju uticaj na Prištinu.


Odbor za omladinu i sport Narodne skupštine Republike Srbije je u saradnji sa Građanskim organizovao javno slušanje koje je održano 30. novembra 2010. godine u Narodnoj skupštini RS. Tema javnog slušanja i diskusije je bilo "Uvođenje preduzetničkog učenja u obrazovni sistem Srbije".\nKreiranje institucionalnog okvira za preduzetničko učenje je važan preduslov za rešavanje pitanja nezaposlenosti mladih, razvoj malih i srednjih preduzeća i harmonizaciju domaćih propisa sa zakonodavstvom Evropske unije. Podatak Nacionalne službe za zapošljavanje da je više od polovine mladih (do 30 godina) nezaposleno, ukazuje na urgentnost uvođenja sistemskih rešenja.\nJavno slušanje je bila prva u nizu prilika da se poslanici više informišu o ovoj temi i postave pitanja stručnjacima iz oblasti preduzetničkog učenja. Javnom slušanju su prisustvovala sva relevantna ministarstva, institucije i organizacije civilnog društva.\nPrisutne je pozdravila potpredsednica Skupštine RS Gordana Čomić a predsednik Odbora za omladinu i sport Milan Vučković je rekao da se nada da će potpisivanje Memoranduma o saradnji na promociji preduzetničkog učenja, promeniti odnos prema ovoj važnoj temi za budućnost mladih. Ivana Kovačević , državna sekretarka Ministarstva za omladinu u sport je rekla da će izrada Strategije za uvođenje preduzetničkog učenja biti prvi konkretan korak na rešavanju ovog pitanja.\n"S tim u vezi svi akteri koji će raditi na ovom dokumentu imaće našu podršku na svim nivoima", istakla je ona.\n"Stvaranje mladih ljudi koji su skloni preuzimanju rizika, planiranju svojih aktivnosti, stalnom usavršavanju može se postići samo ako ih naučimo da razmišljaju kao preduzetnici.", rekao je Dejan Radulović, pomoćnik ministra ekonomije i regionalnog razvoja. Efka Heder, direktorka Centra za preduzetničko učenje jugoistočne Evrope je rekla da je učenje za preduzetništvo nužnost a ne novitet kao što mnogi smatraju: "Više od 60% radne snage nam je zaposleno u sektoru malih i srednjih preduzeća. Svi podaci ukazuju na to da će se taj sektor sve više i brže razvijati, pa je sasvim logično da mlade na vreme osposobljavamo za ono što ih čeka."\nDiskusija koja je usledila ticala se pitanja na koji će način PU ući u naš obrazovni sistem, da li će to biti poseban predmet i kog će profila biti nastavnici koji bi mogli da predaju takav predmet. Opšta je ocena da preduzetnici malo cene znanje i obuke da na pitanja šta im fali za dobro poslovanje na prvo mesto stavljaju sredstva i loš fiskalni i poreski sistem.\nPrisutni su apelovali da sve institucije moraju zajedno i brzo da deluju kako se ne bi gubilo dragoceno vreme.\nNaredni korak na uvođenju i promociji preduzetničkog učenja je formiranje Strategije koja će detaljno predvideti konkretne korake na ovoj temi. Nacionalno partnerstvo između privatnog, javnog i civilnog sektora takođe će omogućiti brže i sveobuhvatnije delovanje svih relevantnih aktera.\nJavno slušanje je deo projekta "Zapošljavanje i migracije mladih" koji sprovode četiri agencije Ujedinjenih nacija, a finansiran je od strane Španskog fonda za dostizanje milenijumskih razvojnih ciljeva i Vlade Republike Srbije.


Deo Euleksa uskoro na severu Kosova\nDeo personala Euleksa uskoro će početi da se premešta na sever Kosova, jer je u toj oblasti situacija složena zbog postojanja paralelnih institucija.\nPortparolka Euleksa Karin Limdal je navela i da su evropski zvaničnici koji su posećivali sever Kosova imali zadatak da se zalažu za sprovođenje plana šefa Međunarodne civilne kancelarije na Kosovu Pitera Fejta.\nFejtova strategija za severno Kosovo podrazumeva podršku "međunarodne zajednice" u direktnom vezivanju evropske perspektive Srbije za smanjenje podrške Beograda "paralelnim strukturama" na severu pokrajine.\nTaj dokument sačinili su Fejt i privremena vlada u Prištini, a zamišljen je kao deo procesa decentralizacije na Kosovu i Metohiji, s ciljem da se preuzme kontrola nad severnim delom Kosovske Mitrovice.\nItalijanski ambasador u Prištini Majkl Đifoni, koga je Evropska unija prošlog oktobra imenovala za "koordinatora" za sever Kosova, rekao je za agenciju ANSA da je "situacija na severu promenljiva i mnogo kompleksnija od situacije južno od Ibra".


Đurić poručio Srbima na Kosovu i Metohiji da ostanu pribrani i ne nasedaju na provokacije | Radio Kosovska Mitrovica\nĐurić poručio Srbima na Kosovu i Metohiji da ostanu pribrani i ne nasedaju na provokacije\n7. October, 2020 20:28 |\n“Današnji pokušaj otmice srpske devojčice u selu Babin Most nedvosmisleno potvrđuje da smo proteklih sedmica suočeni sa pojačanom i organizovanom kampanjom zastrašivanja Srba koji žive u južno od Ibra, na potezu između Kosovske Mitrovice i Prištine”, saopštio je direktor Kancelarije za Kosovo i Metohiju Marko Đurić.\nĐurić je pozvao međunarodnu zajednicu, pre svega države koje imaju najsnažniji politički i bezbednosni uticaj na Kosovu i Metohiji da stanu na put nasilju, jer je ovo, kako je naveo, je trenutak da se reaguje bez odlaganja.\n“U svega desetak dana bili smo svedoci pokušaja otmice srpskog deteta u Plemetini i oružanog napada na srpsku decu u Donjoj Brnjici”, podsetio je Đurić.\n“Danas po istom scenariju, sa istim i prepoznatljivim rukopisom, napadnuto je još jedno srpsko dete, u selu koje je poslednjih meseci, zbog niza nasrtaja na Srbe i njihovu imovinu i svetinje, jak kandidat za najnebezbedniju sredinu u Evropi”, istakao je Đurić u saopštenju.\nĐurić je naglasio da je “cilj organizatora ovih incidenata očigledno izazivanje straha i panike među Srbima u ovom delu Kosova i Metohije, sa jasnom namerom da se naš narod primora da napusti svoja ognjišta”.\nZa traume koje je preživela jedna nedužna devojčica odgovorni su i svi one koje već nedeljama pozivamo da preduzmu korake u skladu sa svojim uticajem i nadležnostima i uspostave stalne bezbednosne punktove u Babinom Mostu, dodaje Đurić.\n“Neverovatno je da iko u 21. veku može da nemo posmatra eskalaciju etnički motivisanog nasilja na području koje je u bezbednosnom smislu i dalje bure baruta”, ukazao je Đurić.\nDirektor Kancelarije za Kosovo i Metohju je pozvao Srbe na Kosovu i Metohiji da ostanu pribrani i ne nasedaju na provokacije.\n“Pozivam Srbe na Kosovu i Metohiji da, koliko god to teško bilo, ostanu pribrani i da ne nasedaju na provokacije, jer destabilizacija situacije na terenu je, kada se uzmu u obzir izjave albanskih zvaničnika u Prištini, nesumnjivo cilj organizatora ovih napada i njihovih političkih inspiratora”, zaključuje se u saopštenju direktora Kancelarije za Kosovo i Metohiju Marka Đurića.


Život će se možda vratiti u normalu tek 2022. godine - BIGportal.ba\n17 Septembra, 2020 17 Septembra, 2020 0300\nTek 2022. godine svijet može početi da razmišlja o povratku u život prije-kovida-19, rekla je dr Somia Svaminatan, naučnica iz Svjetske zdravstvene organizacije (SZO) u Ženevi.\n“Govorimo o 2022. godini, tako da ćemo još dugo morati da održavamo iste mjere koje se trenutno primenjuju, a koje uključuju održavanje fizičke distance, nošenje maski i održavanje redovne higijene”, rekla je dr Svaminatan obraćajući se novinarima tokom virtuelnog sastanka koji je organizovala Fondacija Ujedinjenih nacija, piše CNN.\n“Te mjere moraće da se nastave i kada budemo imali vakcinu i kada započnemo vakcinaciju jer nam je potrebno 60 do 70 odsto populacije stekne imunitet prije nego što dramatično smanjenje prenosa ovog virusa bude bilo vidljivo”, rekla je naučnica.\n“Takođe ne znamo koliko dugo će ove vakcine štititi – to je drugi veliki znak pitanja: Koliko dugo traje imunitet? I moguće je da će vam biti potreban “pojačivač””.\nOna je dodala da zdravstveni službenici trenutno žele da kontrolišu korona virus koji prouzrokuje kovid-19, umjesto da ga eliminišu u ovom trenutku.\nIako je vremenski slijed i dalje neizvjestan i teško ga je predvidjeti, „mislim da se može reći da bismo tek 2022. godine mogli da počnemo da razmišljamo o povratku u normalan život, u stanje prije kovida-19″, rekla je dr Svaminatan i dodala da ne misli da će korona virus postati sezonski virus kako vreme bude odmicalo. Umjesto toga mogli bismo očekivati da ćemo vidjeti “uspone i padove” u broju zaraženih.


Obnova zgrade Komande ratnog vazduhoplovstva u Zemunu počinje za šest meseci\nOBNOVA zgrade Komande ratnog vazduhoplovstva u Glavnoj ulici u Zemunu, koja se čeka već dve decenije, trebalo bi da počne u drugoj polovini ove godine. Kako nam je rekao predsednik GO Zemun Gavrilo Kovačević, Grad Beograd finansira izradu projekta rekostrukcije ovog zdanja i Avijatičarskog trga, dok će Vlada Srbije izdvojiti novac za obnovu ovog jedinstvenog objekta koji je svojom lepotom krasio centralnu zemunsku ulicu.\nNakon što su NATO bombe 1999. godine oštetile velelepno zdanje, delo arhitekte Dragiše Brašovana koje je sagrađeno 1935. godine, nadležni za sanciju zgrade Komande ratnog vazduhoplovstva, godinama su okretali glavu od rešenja ovog problema, zbog čega je zgrada danas u zapuštenom i veoma lošem stanju. Inicijativa za “davanje sjaja” ovoj zemunskoj lepotici potekla je od gradskih čelnika tokom prošle godine.\nPripremna dokumentacija radi se u dve faze – objašnjava, za “Novosti”, Kovačević. – Prva faza obuhvata izradu elaborata procene stanja i projekat sanacije konstrukcije. Zatim, druga faza podrazumeva projekat rekonstrukcije, restauracije i konzervacije spomenika kulture. Završetak ove dve etape očekuje se početkom naredne godine, dok bi radovi na realizaciji projekta trebalo da počnu u drugoj polovini 2021. Investiciona vrednost sanacije biće poznata posle izrade kompletne planske dokumentacije.\nGavrilo Kovačević, Komanda ratnog vazduhoplovstva, Opština zemun, Vojna komanda, zgrada


Lidl traži poslovođe za prodavnice u četiri grada › Made-in-Germany.rs\nNemački trgovinski lanac Lidl Srbija objavio je konkurs za zapošljavanje na rukovodećim pozicijama u prodavnicama u Apatinu, Gornjem Milanovcu, Loznici i Pirotu i najavljuje skore konkurse za zapošljavanje prodavaca u ovim gradovima, kao i u Beogradu, Kragujevcu i Novom Sadu.\nKompanija Lidl, koja je zbog fer odnosa prema svojim zaposlenima u više zemalja nagrađivana kao najpoželjniji poslodavac, otvorila je nova radna mesta u nekoliko srpskih gradova, za koja kandidati mogu slati prijave i konkurisati preko sajta karijera.lidl.rs, navodi se u saopštenju, a prenosi Seebiz.\nIz Lidla poručuju da će budućim zaposlenima biti omogućen lični i profesionalni razvoj i obezbeđeni konkurentni radni uslovi u pogledu finansijske naknade, benefita i radnog okruženja. Zaposleni će imati petodnevnu radnu nedelju, dok će im elektronska evidencija radnog vremena omogućiti isplatu naknade za prekovremeni rad po sistemu „svaki minut se plaća”. U kompaniji se regres i topli obrok računaju kao dodatak ugovorenoj zaradi, a svaki zaposleni će imati i privatno zdravstveno osiguranje.\n– Nakon širenja mreže prodavnica, sada zapošljavamo u više gradova Srbije i veoma se radujemo što ćemo dobiti novu podršku u ostvarivanju našeg primarnog cilja, a to je da potrošačima širom Srbije ponudimo najbolji odnos cene i kvaliteta – rekla je Martina Petrović, rukovodilac korporativnih komunikacija u kompaniji Lidl Srbija.\nSvi kandidati zainteresovani za rukovodeće pozicije u Lidlu treba da imaju najmanje srednju stručnu spremu, najbolje ekonomskog ili tehničkog usmerenja, sposobnost preuzimanja odgovornosti i brzog donošenja odluka, te visok stepen motivacije i izražene komunikacijske veštine, a poželjno je i prethodno iskustvo na rukovodećoj poziciji u prodaji. Zahtevi ovih radnih mesta podrazumevaće, između ostalog, i organizaciju poslovanja i aktivan rad u prodavnici, planiranje radnog vremena zaposlenih, narudžbu asortimana i izradu dnevnog obračuna.\nUslovi koje treba da ispune kandidati za poziciju prodavca su najmanje srednja stručna sprema, orijentisanost ka kupcima, poželjno iskustvo u radu u prodaji, visoka posvećenost radu, timski rad, kolegijalnost i fleksibilnost, pedantnost i preciznost u radu. U zadatke prodavaca spadaju rad sa kupcima, rad na kasi, slaganje i dopuna robe, održavanje higijene prodavnice i skladišnog prostora, navodi se na sajtu kompanije.\nOd MiG na 16/05/2019 / AKTUELNO / 1 Komentar\n9:20 am on 14 августа, 2020\nPosto ce te otvoriti prodavnicu u Mladenovcu zelela bih da radim kao poslovodja u vasem objektu jer vec godinama radim kao poslovodja po drugim gradovima.


Dodik je izgubio živce: Republika Srpska se može odcijepiti od BiH svakog trenutka – Hrvatska danas\nTOPICS:bih entitet republika srpskamilorad dodiksda\nPredsjedatelj i srpski član Predsjedništva Bosne i Hercegovine Milorad Dodik u srijedu je naznačio kako bi moglo doći do odcjepljenja Republike Srpske od BiH ukoliko se pred državnim Ustavnim sudom otvori rasprava o ustavnosti naziva tog entiteta.\n“Imamo pripremljene zakone da tijekom noći uspostavimo kontrolu na granicama (RS)”, kazao je Dodik u intervjuu za regionalnu televiziju N1.\nDodikov je komentar bio kako je to “provokacija koja je podgrijala vatru u BiH” te je najavio kako će zbog toga osobno inzistirati da Narodna skupština RS pripremi “radikalne mjere” kojima će se na to odgovoriti.\n“Oni (SDA) su krenuli s tim i dobit će naš odgovor”, izjavio je Dodik koji je u intervjuu ponovio tezu kako RS ima sve elemente državnosti osim stolca u Ujedinjenim narodima.\nGranicu između BiH i Srbije nazvao je neprirodnom uz konstataciju kako bi bilo logično da “jedan (srpski) narod bude zajedno”.\nPonovo je afirmativno govorio o ratnim čelnicima bosanskih Srba osuđenim za ratne zločine kazavši kako su Radovan Karadžić i Ratko Mladić “stali na čelo obrane svog naroda”.\nOca koji traži istinu o smrti mladića Davida Dragičevića ubijenog u Banjoj Luci terete jer je javno prozvao ministra\nRepublika Srpska ima četiri nova slučaja, Slovenija uvodi daljnje restrikcije, Srbija ima već 19 slučajeva i vjerojatno im više nije smiješno\nVIDEO Putinovi “Noćni vukovi” stigli u BiH: Najozloglašenija ruska motoristička banda sastaje se s Miloradom Dodikom\nZatvaraju se sve škole u Republici Srpskoj, zabranjuju se javna okupljanja


Antonio Gutereš - pragmatični utopista pred velikim izazovima - Svet - Dnevni list Danas\nPočetna » Svet » Antonio Gutereš – pragmatični utopista pred velikim izazovima\nAntonio Gutereš – pragmatični utopista pred velikim izazovima\nGeneralni sekretar UN Antonio Gutereš ovog četvrtka dobija Karlovu nagradu grada Ahena za svoju borbu protiv klimatskih promena. Kako je izgledao životni put ovog Portugalca koji je pred brojnim izazovima?\n0Piše: Dojče vele 30. maja 2019. 14.05 Izmenjeno: 31. maja 2019. 04.00\n„Izvanredno“, rekao je Antonio Gutereš pre nekoliko sedmica, „odlučili su da ne odustanu i da se suoče sa ovim ogromnim izazovom.“ On je time mislio na pacifičke ostrvske države koje je posetio kako bi stekao utisak o već vidljivim posledicama klimatskih promena.\nOtkako je Gutereš preuzeo dužnost generalnog sekretara Ujedinjenih nacija početkom 2017, pobedivši u trci bivšeg srpskog šefa diplomatije Vuka Jeremića, porasli su izazovi sa kojima se suočava međunarodna zajednica.\nAli Gutereš je, baš kao i zemlje Pacifika, odlučio da ne odustane. Za posvećenost borbi protiv klimatskih promena ovaj 70-godišnjak dobija Karlovu nagradu grada Ahena, jednu od najvažnijih evropskih nagrada za političke graditelje mostova.\nStrateg iz Lisabona\nPogled na političke uspehe Antonija de Oliveire Gutereša dovoljan je da se stvori utisak kako je rodna Portugalija postala suviše mala za njega. Kao premijer bio je jedan od inicijatora „Lisabonske strategije“ kojom je Evropska unija želela da postane vodeća svetska ekonomija u roku od deset godina.\nAntonio Gutereš Foto: EPA / GAIN EHRENZELLER\nOdluka da se Grčka uključi u evrozonu, sporazum o slobodnoj trgovini sa Meksikom i sankcije protiv Austrije zbog učešća desničarske Slobodarske partije u vladi takođe su pale tokom portugalskog predsedavanja Evropskom unijom u prvoj polovini 2000. godine. Na evropskoj političkoj sceni, Guterešu je očito pomoglo što tečno govori i španski, francuski i engleski.\nTokom tih šest meseci koje je proveo na funkciji predsedavajućeg Evropskog saveta, švajcarski list Noje cirher cajtung ga je nazvao „pragmatičnim utopistom“ – Gutereš je to ostao do danas.\nU vreme kada je bio premijer Portugalije, potraga za kompromisom i dijalog bili su mu posebno važni: Kada je Socijalistička partija (PS) propustila da osvoji apsolutnu većinu 1995. godine, diplomirani inženjer elektrotehnike formirao je manjinsku vladu. Održavao je dobre kontakte sa ostalim parlamentarnim grupama i bio popularan van svoje partije.\nTokom prvog mandata bio je suočen sa ličnim gubitkom – smrću supruge Luize Amelije. Gutereš se 2001. ponovo oženio.\nU drugom mandatu na čelu manjinske vlade bio je izložen pritisku zbog neuravnotežene raspodele fondova EU: veliki deo sredstava slivao se u prestižne projekte kao što je Evropsko fudbalsko prvenstvo 2004. godine, dok je infrastruktura u zemlji polako propadala. Rušenje jednog mosta sa više od 70 mrtvih i loši rezultati Socijalističke partije na lokalnim izborima doveli su do kraja vlade Gutereša u decembru 2001. godine.\nKomesar koji upozorava\nU to vreme je Portugalac već ostvario dobre međunarodne kontakte: savetovao je generalnog sekretara UN Kofija Anana o socijalnim pitanjima u Brazilu. Anan ga je 2005. godine doveo na jedno od najvažnijih mesta UN, kada je Gutereš postao visoki komesar za izbeglice. Pod njegovom dirigentskom palicom UNHCR je prerastao u aparat sa budžetom od 6,8 milijardi dolara i više od 9.000 zaposlenih u 123 zemlje.\nFoto: EPA-EFE/ SALVATORE DI NOLFI\nAli i drama sa izbeglicama u različitim delovima sveta postala je sve veća, posebno u Siriji. Gutereš je kritikovao nezainteresovanost bogatih zemalja i neizvesnu finansijsku poziciju UNHCR, što je dodatno pogoršalo situaciju sirijskih izbeglica u susednim državama. U 2015. godini, kada je posebno mnogo izbeglica krenulo put Evrope, Gutereš se u jednom od intervjuu požalio na „haotičnu situaciju u kojoj se nalazi međunarodna zajednica“.\nAli Antonio Gutereš nije neko ko se samo žali. Kada nije dobio treći mandat na mestu šefa UNHCR 2015. godine i nakon što je dužnost predao Italijanu Filipu Grandiju, nagađalo se da ima ambicije za najvišu funkciju u UN. Prvobitno se mislilo da Gutereš nema šansi, jer su mnogi želeli da prvi put jedna žena postane generalna sekretarka UN ili da makar to bude neko iz istočne Evrope.\nNa kraju je iskusnom Portugalcu ipak uspelo da dođe na poziciju i to bez ijednog glasa protivljenja među članicama Saveta bezbednosti koje imaju pravo veta. Šteta što neka žena nije postala generalna sekretarka, rekla je bivša šefica Komesarijata UN za zaštitu klime Kristijana Figuereš i dodala: „Ali Gutereš je bio daleko najbolji kandidat u trci.“\nDašak svežeg vetra u UN\nNakon deset godina pod Banom Ki Munom, mnoge diplomate su se nadale da će Gutereš od 2017. godine uneti dašak svežeg vetra u UN. Nekoliko dana nakon što je preuzeo dužnost u Njujorku, 330 kilometara dalje na jugozapadu, u Vašingtonu, Donald Tramp je položio zakletvu za američkog predsednika.\nTramp je pokazao da voli konfrontaciju sa UN kao i da je sklon da zapreti izlaskom SAD iz svetske organizacije. Tramp se pokazao i upornim protivnikom multilateralizma, koji Gutereš jednako odlučno brani.\nFoto: EPA-EFE/Natalia Kidd\nAkcente je do sada generalni sekretar UN stavljao na dva međusobno povezana problema: pitanje migracija i klimatskih promena. Uspesi u prvoj polovini njegovog mandata bili su paktovi o izbeglicama i migracijama, koje je usvojila ogromna većina država članica UN.\nGutereš je rano ukazao na katastrofalnu situaciju sa etničkom grupom Rohindža, koja je od jeseni 2017. izložena progonu u Mjanmaru. Dugo je međutim bio nemoćan da zaštiti ovu muslimansku manjinu od nasilja. Uspeo je da okupi sukobljene strane u ratu u Jemenu. Ali obe krize i dalje su nerešene, kao i mnogi drugi sukobi širom sveta.\nU Guterešovu nadležnost spada i sprovođenje razvojnih ciljeva Ujedinjenih nacija do 2030. godine. On takođe želi da reformiše funkcionisanje Generalnog sekretarijata UN. To je divovski aparat i ujedno jedan od najvećih izazova za Gutereša.\nAhen, Antonio Gutereš, Dojče vele, generalni sekretar un, Karlova nagrada, Klimatske promene, un\nProtekla 2019. godina najtoplija ikada u Srbiji\nDW: Podrška ubici iz Splita – nagomilane frustracije u društvu


Faktor | Predsjednik BORS-a, Karadžićev i Mladićev svjedok odbrane, danas pred Sudom BiH\nPredsjednik BORS-a, Karadžićev i Mladićev svjedok odbrane, danas pred Sudom BiH\nObjavljeno: 10.02.2020. u 09:17\nU Sudu BiH danas bi se Milomir Savčić (1959) sa Sokoca, predsjednik Boračke organizacije republike Srpske (BORS), trebao izjasniti o krivnji.\nU julu 2013. godine, na suđenju ratnom zločincu Radovanu Karadžiću svjedočio je upravo Savčić, koji je ujedno bio i glavni istražitelj tima odbrane optuženog.\nSavčić je svjedočio i na suđenju ratnom zločincu generalu Ratku Mladiću pred Haškim tribunalom.\nMilomir SavčićSud BiHgenocid u Srebrenici\nJutros u BiH oblačno, temperature do 17 stepeni


Peti vezani trijumf Panonije\nNaslovna Sport Odbojka Peti vezani trijumf Panonije\nU okviru šestog kola Druge lige Srbije u nedelju (01.12.) ekipa Panonije je gostovala ekipi Star iz Novog Sada.\nPalančanke su ostvarile peti vezani trijumf rezultatom 3:1.\nPrvi set je mlada ekipa Stara imala inicijativu, ali u završnici nije umela da je materijalizuje u vođstvo. Vodile su domaće 23:19, kada je na servis došla Tijana Đurković i svojom smirenošću napravila preokret za vođstvo Panonije 1:0(25:23).\nDrugi set osvajaju domaće, pre svega kvalitetnim servisom i napadom iz zone 4, za šta palančanke nisu imale rešenje (25:21).\nTreći set ekipa Panonije uzvraća istom merom, dobrim servisom, ali i odbranom ubedljivo osvaja treći set rezultatom 25:16.\nČetvrti set je bio prava rezultatska klackalica. Smenjivale su se u vođstvu i jedna i druga ekipa, ali više iskustva, a pomalo i sreće su imale gošće koje odnose ceo „plen“ (25:22) u Bačku Palanku.\nTrener Šatora je izjavio da je zadovoljan ostvarenom pobedom, ali smatra da njegova ekipa može mnogo kvalitetnije da odigra.\n„Na kraju se samo pobeda računa, ali smatram da imamo još prostora za napredak. Dešavaju nam se padovi u igri koje malo iskusniji protivnici ne praštaju“.\nU narednom, sedmom kolu ekipa Panonije će biti domaćin ŽOK Futogu. Utakmica se igra u subotu, 7. decembra sa početkom u 18h u SRC Tikvara.\nSastav: Vojinović, Savić, Jovanović, Đurković, Knežević, Stanojev, Kolbas, Malivuk, Mandić, Babić, Štrbac, Vasić Trener Šatora Miloš.\nUspešne i pionirke Panonije\nPionirke Panonije zabeležile su 4. za redom pobedu na pionirskom prvenstvu Vojvodine, region Južna Bačka.\nProtivnice Panonije, bile su vršnjakinje Voriorsa, koje su uspele da domaćoj ekipi uzmu jedan set.\n„Čestitam mojim odbojkašicama na pobedi, kao i našim suparnicama, na požrtvovanoj igri. Iako smo do sada zabeležili sve pobede, još uvek smo daleko od željene igre. I dalje se borimo sa početničkim greškama, razumljivom tremom, kod većine ovih mladih odbojkasica…“\nSastav: Štrbac, Vasić, Badanjac, Đukić, Bugarčić, Babić, Rodić, Pilipović, Kirtić, Bošnjak, Kuzmanović, Ilić, Ćulibrk.\nDruga liga Srbije za odbojkašice\nPrethodni tekstKoliko smo zavisni od „pametnih“ telefona?\nSledeći tekstNovi trijumf odbojkašica Sokola


Špirić spreman na razgovor sa Predsjedništvom BiH - Klix.ba\nBiH Špirić spreman na razgovor sa Predsjedništvom BiH\nŠpirić spreman na razgovor sa Predsjedništvom BiH\n2.11.2007. u 17:47\nPredsjedavajući Vijeća ministara BiH Nikola Špirić najavio je da će se odazvati sa razgovore sa članovima Predsjedništva BiH u vezi sa njegovom ostavkom, ističući da on ne može reći kakva će odluka biti donesena i da li će biti prihvaćena ostavka koju je ponudio.\nOn je ponovio da su glavni razlog njegove ostavke posljednje odluke visokog predstavnika koje je ocjenio da neće donijeti smirivanju situacije u BiH i njenom napretku ka evroatlantskim integracijama.\nŠpirić je u izjavi medijima u RS-u rekao da, ukoliko se neutrališu razlozi zbog kojih je ponudio ostavku, Predsjedništvo ima načina da predsjedavajući Vijeća ministara dobije uvjete za rad "i da mu se ne ponovi ono što se desilo".\n"Ukoliko žele da ja upravljam, ja sam jedini u ovoj zemlji za to da se utvrdi princip odgovornosti za vršenje vlasti, a ne princip odgovornosti za nevršenje vlasti, jer moramo znati ko vlada i ko je odgovoran za situaciju", dodao je Špirić.\n1h 28min 38\n2h 11min 65


U Vranje, umesto Geoksa, stiže nemački Haix › Made-in-Germany.rs\nNa nekoliko lokacija u Vranju pojavili su se bilbordi nemačke kompanije Haix sa pozivom građanima tog grada da se prijave za posao u obućarskoj proizvodnji, pa se pretpostavlja da je u pitanju kompanija koja dolazi na mesto propalog Geoksa.\nNaime, nakon zatvaranja italijanske fabrike Geox i otpuštanja radnika, već u februaru u Vranje stiže daleko solidniji nemački investitor koji će za godinu dana zaposliti oko 1.000 radnika, najavio je predsednik Srbije Aleksandar Vučić krajem prošle godine, ne otkrivajući detalje o kojoj se kompaniji radi i čime se bavi, prenose Južne vesti.\nSada se sa novih bilborda u Vranju građani pozivaju da “postanu deo porodice” i pridruže se proizvodnom timu kompanija Haix, koja će proizvoditi obuću za vojsku, policiju i vatrogasce. Svi zainteresovani Vranjanci mogu da se prijave na adresu “Haix oprema d.o.o Bunuševac bb”, međutim, nema nikakvih informacija o poslovima za koje se treba prijaviti. Prema saznanjima lokalnih medija, otvorene su sve pozicije na krojenju, pripremi i šivenju.\nPrema podacima sa sajta kompanije Haix, firma je osnovana 1948. godine u bavarskom gradu Majnburgu i trenutno ima više od 1.700 zaposlenih. Nemačka kompanija u regionu posluje jedino u Hrvatskoj, u mestu Mala Subotica od 2009. godine, gde zapošljava oko 1.300 radnika.\nNa američkom tržištu Haix je zastupljen od 2003. godine, a HTZ opremu, odnosno obuću za vojsku, policiju, vatrogasce i ostale specijalizovane službe šalju za Veliku Britaniju, Saudijsku Arabiju, Finsku, Dansku, Holandiju, Kuvajt, Švedsku, SAD, Nemačku. Na sajtu kompanije piše i da u proizvodnji koriste samo kožu koja je proizvedena u specijalnim uslovima u Nemačkoj.\nPodsetimo, oko 1.000 radnika vranjskog Geoksa je početkom avgusta ostalo bez posla, a rešenja za većinu njih i dalje nema. Poslednje obećanje predsednika Vučića bilo je da će njih 350 do kraja godine dobiti posao u turskoj kompaniji Teklas, u kojoj trenutno radi oko 1.200 radnika, od kojih je oko 300 iz Vranja, sa prosečnom zaradom oko 50.000 dinara.


DC prikazao trejlere za Akvamena i Šazama\nDC kompanija se i dalje trudi da pobedi Marvel...\nPosle neverovatnog uspeha koje je ostvarila kompanija Marvel, čini nam se kao da DC kompanija ima malo toga da uradi. Iako su mislli da će DC univerzum biti mrtav posle Infinity War-a, DC je predstavio dva nova trejlera i to za heroje Akvamena i Šazama.\nAkvamena smo mogli da vidimo u filmu " Liga Pravednika", gde je delovao kao ne mnogo zanimljiv lik koji je rekao svega nekoliko rečenica, ali sada će fanovi imati priliku da se bolje upoznaju sa likom kojeg tumači Džejson Momoa. Na drugoj strani se nalazi i komični heroj Šazam, koji je zapravo klinac koji dobija super moći i koji se posle izgovorene reči "Šazam" pretvara u odraslog čoveka koji ima gotovo iste moći kao Supermen.\nOba trejlera su prošla fenomenalno i ponovo se digla prašina oko DC heroja,tako da postoji nada da će se DC franšiza dići iz mrtvih i da će uspeti da sustigne Marvel. Ako se to desi onda ne sumnjamo da će i odgovor Marvela biti žestok, što samo znači da ćemo dobijati još dobrih i genijalnih superherojskih filmova.


Vučić i Brnabić 28. decembra predstavlju plan razvoja zemlje "Srbija 2020"\n15.12.2019 | Info\nVučić je, na svečanosti povodom početka radova na "Moravskom koridoru", istakao da je taj plan investicija moguć jer su stvoreni čvrsti finansijski temelji zemlje.\nPredsednik Srbije Aleksandar Vučić izjavio je danas da je vreme da predsednik SAD Donald Tramp dođe i poseti Srbiju.\n"Samo se vi smejte. Zapamtite - prvo dolazi (britanski premijer) Boris Džonson, a onda i Tramp", rekao je Vučić na svečanosti obeležavanja početka radova na Moravskom koridoru, i dodao da će se, kad se to desi, oni koji su se smejali, morati da se prisete njegovih reči.\nPredsednik Srbije Aleksandar Vučić najavio je danas da će, zajedno sa premijerkom Anom Brnabić, 28. decembra izložiti plan razvoja zemlje "Srbija 2020".\nNa pitanje o dijalogu o izbornim uslovima i zamerkama da je popustio opoziciji, on je odgovorio da im je vlast dala "i više nego što je traženo, jer se ne plaši konkurencije".\n"Ne može nerad da pobedi rad. I to je sve što mogu da kažem", konstatovao je Vučić, i dodao da ne želi da na svečanosti, koja je održana u kruševačkom selu Jasika, odgovara na optužbe političkih protivnika, jer je "suviše lep i svečan dan".\nUpitan da prokomentariše izjave iz Prištine, koje su dali Aljbin Kurti i Ramuš Haradinaj, Vučić je odgovorio: "razumeli smo ih, shvatili smo ih".\nOcenio je i da su ta dvojica kosovskih političara "ozbiljni ljudi i znaju šta je u interesu njihovog naroda, kao i mi našeg".\n"Za nas je vrhovni interes mir, očuvanje mira. Ja volim da oni uvek misle da su jaki, a mi vrlo slabi, Ja njih da vređam, niti hoću, niti mi pada na pamet. Ne sekiram se zbog njihovih izjava, mene brinu dela, a ne reči", rekao je Vučić, iskazujući nadu da će mir biti sačuvan.\nKraj serije, Zagorac promašio pobedu\nVaterpolistkinje Srbije zauzele poslednje mesto na EP\nDodatni problem za "orlove" u Norveškoj\nMitrović na putu ka Primeri


Jeftini letovi iz Beograda za Sofiju - Avio karte Beograd Sofija - eSky.rs\nAvio karte iz Beograda za Sofiju\nPretražite letove iz Beograda za Sofiju\nProverite najbolje prilike za letove iz Beograda za Sofiju\nNikola Tesla - Sofia Airport\nDirektni letovi s avio kompanijom:\tBulgaria Air (FB),\tAir Serbia (JU).\n✔ Postoje li posebne ponude za letove iz Beograda za Sofiju na eSky.rs?\n✔ Mogu li se pobrinuti za osiguranje prilikom rezervacije leta iz Beograda za Sofiju?\n✔ Ako rezervišem let iz Beograda za Sofiju, mogu li da rezervišem ujedno i smeštaj?\n✔ Koje avio-kompanije nude letove iz Beograda za Sofiju?\nBudite sigurni, da na eSky.rs ponuda letova iz Beograda za Sofiju uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Beograd - Sofija\nJeftini letovi do Srbije Jeftini letovi iz Srbije Jeftini letovi za Niš Jeftini letovi iz Niša Jeftini letovi za Kursunlu Jeftini letovi iz Kursunlu\nJeftini letovi do Gibraltara Jeftini letovi iz Gibraltara Jeftini letovi do Wenzhou Yongqiang Jeftini letovi od Wenzhou Yongqiang


Selaković: Spremni smo da rešimo ubistvo Zorana Đinđića – Nadlanu.com\nObjavljeno 21. feb 2014. / 09:50:42\n„Uveren sam da smo apsolutno spremni za to. Kada smo bili u stanju da otkrijemo ko su ubice, ne verujem da će biti problem da se otkrije ko su nalogodavci“, kazao je Selaković za televiziju Pink.\n„Od trenutka kada sam saznao za tu vest rekao sam da tražimo da nam se dostave svi ti podaci, ako su to podaci iz drugih zemalja putem međunarodne pravne pomoći. Mi smo spremni da prihvatimo zaista sve od relevantnih dokaza. Za sada nismo dobili ništa„, rekao je Selaković koji je i potpredsednik Srpske napredne stranke.\nKacin je pre nekoliko dana izjavio da je obavešten da postoji dodatna dokumentacija „van Srbije“ koja je vezana za pozadinu atentata na Đinđića, što može biti iskorišćeno ako nova istraga bude pokrenuta.\nZoran Đinđić je ubijen 12. marta 2003. godine, ispred Vlade Srbije. Za organizovanje ubistva premijera na 40 godina zatvora osuđen je bivši komandant „crvenih beretki“ Milorad Ulemek. Na istu kaznu osuđen je i Zvezdan Jovanović, neposredni izvršilac ubistva i bivši Ulemekov zamenik.\nKo bi rekao da će ova beba da postane najbolji teniser sveta?


Raskol:Predstavnik pomoćnika tužilaca napustio DVT | Vranje-Online\nINFO / Društvo\nRaskol:Predstavnik pomoćnika tužilaca napustio DVT\nPredstavnik Udruženja sudijskih i tužilačkih pomoćnika Srbije Nenad Stefanović napustio je danas radnu grupu Državnog veća tužilaca (DVT) za izradu Pravilnika o kriterijumima za izbor javnih tužilaca.\nPravilnik bi uskoro trebalo da bude usvojen, a Stefanović se na taj korak odlučio jer, kako se navodi u saopštenju, Nacrt pravilnika proširuje diskreciona ovlašćenja članova DVT prilikom izbora javnih tužilaca, umesto da ih ograničava.\nUdruženje dalje navodi da je osnovna ideja usvajanja tog pravilnika bila da se objektiviziraju kriterijumi po kojima će se ocenjivati stručnost, dostojnost i osposobljenost prijavljenih kandidata.\nUdruženje je najavilo da će se, ukoliko pravilnik bude usvojen u sadašnjoj formi, obratiti Vladi RS, EU delegaciji u Beogradu, OEBS-u, Savetu za borbu protiv korupcije, ministru pravde i Ustavnom sudu, kao što je to uradilo i povodom Zakona o Pravosudnoj akademiji, Zakonu o sudijama i Zakonu o javnom tuzilaštvu.\nOdredbe tih zakona Ustavni sud je oglasio neustavnim po inicijativama Udruženja.\nUdruženje podseća da izbornim članovima DVT – nosiocima javnotužilačke funkcije – mandat ističe početkom 2016. godine, kao se nakon toga oni vraćaju u svoja tužilaštva gde su radili pre izbora u DVT.\nIz konačne verzije Nacrta izbačeni su dodatni kriterijumi za prvi izbor zamenika javnog tužioca, napredovanje zamenika javnih tužilaca i javnih tužilaca, kao što su, stručna usavršavanja, specijalizacije, doprinos vladavini prava, radno iskustvo.\nUdruženje takođe navodi da se “očigledno diskriminišu i čitave kategorije kandidata poput sudijskih pomoćnika i tužilačkih pomoćnika koji nemaju pet godina radnog iskustva”.\nKancelarija: Janković onemogućen u kontroli VBA\nPolicija pronašla auto kojim je pregažen Jovanović\nVučić: Koji pritisak na Jankovića?\nUvodi se doživotna?!\nTasovac povređen, policija ispituje napad\nUhapšen zbog podmetanja požara u Novom Sadu


U sjajnom ambijentu i pred više od 20.000 gledalaca, crno-beli su pomalo stegnuto ušli u meč što ih je na kraju i koštalo pobede.\nU prvoj četvrtini parketom je vladao Igor Rakočević za koga igrači Partizana nisu imali ama baš nikakvo rešenje.\nTrener Efesa Velimir Perasović istog igrača je u drugoj četvrtini povukao iz igre, što se pokazalo kao sjajan potez, jer su se ostali košarkaši razigrali, dok je bivši reprezentativac Srbije čuvao snagu za drugo poluvreme.\nPartizan je kao i u Madridu ponovo pao u drugoj četvrtini koju su gosti toliko lako rešili u svoju korist, da niko nije verovao u povratak u poslednjoj deonici.\nU trećoj četvrtini Partizan je gubio sa još većom razlikom (48:39) ali je sredinom ovog dela igre uspeo da se vrati u igru zahvaljujući organizovanoj odbrani i raspoloženim Gistom i Milosavljevićem.\nTo nije bilo dovoljno ni za izjednačenje, ali je zato poslednjih deset minuta Partizan odigrao kako je trebao od početka meča.\nGist i Veseli su dominirali pod košem lupajući rampe i hvatajući lopte, dok su Kecman i večeras sjajni Džerels vladali spoljnom linijom. Smanjili su crno-beli na 69:70 u 39. minutu kada su napravili dva nepotrebna faula i kasnije nisu uspeli da nekako dođu makar do produžetka.\nNajefikasniji pojedinci u redovima Partizana bili su Gist sa 19 i Džerels sa 15 poena, dok je u timu Efesa najbolji bio ujedno i igrač utakmice Igor Rakočević sa 23 poena.\nPartizan je tako i u drugom meču TOP 16 faze poražen, a novu priliku za pobedu imaće za sedam dana u duelu sa Montepaskijem.


DDOR šestu godinu podržava Beogradski festival igre\n13-Feb-2020 Komentara: (0) Novosti / Novosti iz osiguranja / DDOR / DDOR Novi Sad / Unipol Grupa /\nDDOR osiguranje već šestu godinu pruža podršku realizaciji Beogradskog festivala igre, kao i daljem razvoju i rasprostranjivanju ove kulturne manifestacije. ...\n29-Jan-2020 Komentara: (0) Novosti / Novosti iz osiguranja / DDOR / DDOR Novi Sad / Unipol Grupa /\nPrateći inicijativu NBS i sprovodeći svoju strategiju digitalizacije poslovanja, kao prva osiguravajuća kuća na tržištu Srbije, DDOR je omogućio svojim klijentima najsavremeniji sistem instant plaćanja uz pomoć QR koda. Od sada će plaćanje premije osiguranja biti neuporedivo brže, jednostavnije i sigurnije jednostavnim skeniranjem QR koda pametnim telefonom. ...\nDDOR predstavio svoj program dobrovoljnog zdravstvenog osiguranja\n20-Jun-2019 Komentara: (0) Novosti / Novosti iz osiguranja / DDOR / DDOR Novi Sad / Unipol grupa /\nDDOR Novi Sad je predstavio program dobrovoljnog zdravstvenog osiguranja pod imenom “Zdravo da ste”, koje se u ovom trenutku može zaključi samo kao kolektivno osiguranje, odnosno preko poslodavca. ...\nDDOR finansira 1500 obuka za mlade vozače\n03-Oct-2016 Komentara: (0) Novosti / Novosti iz osiguranja / Osiguranje / Osiguravajuće kuće / DDOR / DDOR Novi Sad / UnipolSai / UnipolSai Grupa /\nKroz akciju "Život za mlade vozače", DDOR će u narednih godinu dana finansirati 1.500 obuka za mlade vozače sa probnom dozvolom u NAVAK-u, Nacionalnoj vozačkoj akademiji, uz punu podršku Ministarstva unutrašnjih poslova. ...\nDDOR dobio ISO standard za postupanje po prigovorima klijenata\n21-Jan-2016 Komentara: (0) Novosti / Novosti iz osiguranja / Osiguranje / Osiguravajuće kuće / DDOR / DDOR Novi Sad / UnipolSai / UnipolSai Grupa /\nDDOR Novi Sad je prvo osiguranje u Srbiji koje je dobilo sertifikat standarda ISO za postupanje po prigovorima potrošača, kao i žig "Zaštićeni potrošač". ...\nU Srbiji najveća zarada na privatnim penzijama (42389)\nEIOPA o ključnim rizicima finansijske stabilnosti (41703)


Nadir Salifov je bio poznat kao "Lotu Guli"\nUbistvo zloglasnog šefa kriminalne grupe iz regiona Kavkaza odzvanja širom kriminalnog podzemlja prostora bivšeg Sovjetskog Saveza, piše redakcija Radija Slobodna Evropa (RSE) na engleskom jeziku.\nNadir "Lotu Guli" Salifov, istaknuti član kriminalne organizacije "lopovi po zakonu" (ruski vori v zakone), bio je poznat kao jedan od najviših mafijaških bosova u Rusiji i Azerbejdžanu.\nViše izvora iz podzemlja reklo je za RSE da je ubica bio jedan od Salifovih telohranitelja.\nGovoreći pod uslovom da im se ne navodi ime, izvori su za RSE rekli da je telohranitelj stao iza Salifova koji je igrao karte i ispalio četiri metka, uključujući najmanje jedan u glavu.\nTi izvori su takođe rekli da je ubica ranije tokom večeri mobilnim telefonom snimio kratak video Salifova i poslao ga nekolicini ljudi pre nego što je izvršio ubistvo.\nOni su rekli da je telohranitelj posle ubistva pobegao iz restoran.\nPrema izveštajima turskih medija, osumnjičenog je pritvorila policija 19. avgusta dok je pokušavao da pobegne ka severu auto-putem Antalija-Denizli. Turske vlasti nisu navele ime osumnjičenog.\nIzvori RSE-a kažu da je turska policija zaplenila mobilni telefon osumnjičenog i ustanovila da je video snimak Salifova poslao najmanje četvorici ljudi.\nMeđu njima su Ravšan "Zolotoj" Muhidinov, navodnog šefa kriminalne grupe iz Uzbekistana i nećak Gafura Rahimova, diskreditovanog bivšeg čelnika Međunarodne bokserske asocijacije (AIBA) kojeg SAD traže kao navodnog šefa međunarodne trgovine drogom.\nMuhidinov je priveden u svojoj kući u Istanbulu 20. avgusta u tri sata ujutro po lokalnom vremenu i turska policija ga je ispitivala sedam sati pre nego što je pušten bez optužnice.\nRavšan "Zolotoj" Muhidinov (levo) i Nadir Salifov, zvani "Lotu Guli"\nPosle osude devedesetih, Salifov je proveo 22 godine u zatvoru u Bakuu, odakle je, kako se navodi, nastavio da izdaje naređenja podređenima, uključujući članovima svoje azerbejdžanske kriminalne organizacije u Rusiji.\nOn je takođe bio pod istragom u Rusiji kao moćna figura unutar kriminalnog klana lopovi po zakonu. Veruje se da je do takvog statusa došao posle hapšenja 2016. kuma ruske mafije i vođe lopova po zakonu Zaharija Kalašova, jazidijskog Kurda iz Gruzije koji koristi nadimak "Šakro Molodoj".\n"Kodeks ponašanja" lopova po zakonu\nKancelarija za kontrolu stranih sredstava (OFAC) pri Ministarstvu finansija SAD opisuje lopove po zakonu kao "evroazijsku kriminalnu organizaciju povezanu s dugim spiskom nezakonitih aktivnosti širom sveta", navodeći da predstavljaju pretnju po SAD i saveznike.\nČlanovi te kriminalne organizacije su, prema OFAC-u, "inicirani ili 'krunisani' nakon što bi pokazali 'idealnu' kriminalnu biografiju i položili zakletvu da će čuvati kodeks koji uključuje da žive samo na osnovu profita od kriminala i podržavaju druge lopove po zakonu".\nOni kažu da je Salifov prekršio "kodeks časti" lopova po zakonu napadom na rivalske članove s kojima je bio u sporu.


FUDBAL SE VRATIO U DVORIŠTA `: Časovi fizičkog vaspitanja u školama kao pre izbijanja epidemije kovid 19\n21. 09. 2021. u 11:45\nKOŠARKA, fudbal i ostali kolektivni sportovi su se vratili u fiskulturne sale, kao u vreme pre epidemije.\nPREPORUKA Sport napolju deo brige o zdravlju, Foto Z. Jovanović\nPrelazak na kombinovani model nastave, od ove nedelje za srednjoškolce, prepolovio je broj "igrača" u timu, ali je spisak sportova ostati isti pošto, kako su nam rekli u školama, od nadležnih nije stiglo nikakav dopis, pa profesori, umesto ispred ekrana, ponovo ocenjuju đake u fiskulturnim salama i dvorištima.\nPrema rečima Miomira Dragaša, direktora OŠ "Ivan Goran Kovačić", nastava fizičkog vaspitanja odvija se kao pre korone. Nikakvih dodatnih uputstava nije bilo. Časovi se drže u dvorištu, kada je lepo vreme. Na časovima se, osim trčanja i gimnastike, igraju i košarka, odbojka, fudbal i drugi sportovi, koji su bili "izbačeni" iz rasporeda tokom prošle školske gdoine.\nProfesori fizičkog vaspitanja su, prošle godine, upozorili da su časovi fizičkog vaspitanja nezamenljivi i neophodni jer će se, zbog smanjene fizičke aktivnosti, kod dece pojaviti gojaznost, opadanje fizičke kondicije, narušeno držanja tela, slabljenje imunog sistema i problemi mentalnog zdravlja. NJihovo strukovno udruženje - Srpski savez profesora fizičkog vaspitanja i sporta (SSPFVS) je uradilo i stručne preporuke za organizovanje nastave iz ovog predmeta, u uslovima trenutne epidemiološke situacije\n- Naš stav je da nastava fizičkog vaspitanja treba da se izvodi u školi u skladu sa preporukama, da bismo omogućili deci konkretnu, usmerenu, vođenu fizičku aktivnost koja im je neophodna kao preventivna mera u očuvanju zdravlja - naveli su profesori fiskulture.\nPREPORUKE ZBOG EPIDEMIJE\nSSPFVS je preporučio da se prilikom svih fizičkih aktivnosti održava distanca, da se izbegavaju fizički kontakti, kao što su "baci pet", rukovanje, zagrljaji, pozdrav pesnicama, kao i okupljanje učenika pre i posle časa.\nUčenici ne bi trebalo da nose maske prilikom fizičkih aktivnosti, niti koriste zajedničke svlačionice. Ako se koriste, trebalo bi da se redovno dezinfikuju i da đaci ulaze u manjim grupama.\nepidemija virusa korona fizičko vaspitanje časovi fizičkog Beograd vesti


RTCG - Radio Televizija Crne Gore - Nacionalni javni servis :: Ekonomija :: Za putnu infrastrukturu skoro 40 miliona\nMINISTAR BRAJOVIĆ 14. 03. 2013. 18:07 >> 17:58 3\nZa putnu infrastrukturu skoro 40 miliona\nZa redovno i investiciono održavanje i rekonstrukciju putne infrastrukuture ove godine će biti investirano 39 miliona i 740 hiljada eura, predviđeno je planom koji je danas usvojila crnogorska Vlada.\nIz tekućeg budžeta biće opredijeljeno 9 miliona i 740 hiljada eura, a 30 miliona iz kapitalnog.\nKako je nakon sjednice Vlade kazao ministar saobraćaja Ivan Brajović, za rješavanje uskih grla na saobraćajnoj mreži ove godine biti potrošeno 8,25 miliona, za rekonstrukciju magistralnih i regionalnih puteva gotovo 13 miliona eura, a za raskrsnice milion.\nZa nastavak radova na tunelu Tifran i sanaciju mostova na magistralnim i regionalnim putevima, plan je da se izdvoji po milion eura, a za gradnju trećih traka milion i 450 hiljada. Za investiciono održavanje regionalnih i magistralnih puteva biće utrošeno 2,3 miliona, a za program eliminisanja posljedica poplava na njima dva miliona eura.\nBrajović je konstatovao da se, i u godinama koje su finansijski veoma teške, opredjeljuju značajna sredstva, tako da će „realizacija Plana omogućiti nastavak rehabilitacije puteva u poželjnoj dinamici“.\n»Posljednjih godina smo uradili mnogo na održavanju i rehabilitaciji putne mreže, tako da je ona svake godine sve bolja. Pored gradnje novih puteva, važno je i kvalitetno održavanje postojeće putne mreže, jer se u suprotnom ona rapidno urušava«, kazao je ministar saobraćaja.


Prijave za stipendije Evropskog foruma Alpbah za studente iz Srbije - Page 2 of 2 - WANNABE MAGAZINE\nPrijave za stipendije Evropskog foruma Alpbah za studente iz Srbije\nEvropski forum Alpbah ove godine obeležava 70 godina. Popularno nazvan “Davos za mlade intelektualce” okuplja 4000 ljudi iz 60 zemalja. U Srbiji ovaj Forum ima svoju članicu mreže Klub Alpbah Beograd, koji postoji 10 godina i pod pokroviteljstvom Ambasadora Austrije g. Ajgnera godinama prikuplja stipendije za slanje studenata u Austriju i sprovodi licenciranu školu o evropskim integracijama (ASSEI-B).\nZa 70–u godišnjicu Evropskog foruma Alpbah, stotine učesnika različitog porekla će se okupiti u Alpbahu, da istraže i razmotre mnoge aspekte teme “Nejednakosti”. Istraživanje uzroka, razumevanje posledica i budućeg razvoja koji se tiču pitanja nejednakosti će zauzeti centralno mesto. Pioniri u borbi protiv društvene nejednakosti će igrati posebno značajnu ulogu ove godine. Umetnici će biti uključeni u program Foruma više nego ikad pa se umetničke izložbe očekuju na početku svakog simpozijuma.